Κορωνοϊός Θεσσαλονίκη: Κρούσματα στο Θεαγένειο νοσοκομείο - Έκλεισε η Θωρακοχειρουργική κλινική | Ειδησεις | Pagenews.gr\nΚορωνοϊός Θεσσαλονίκη: Κρούσματα στο Θεαγένειο νοσοκομείο – Έκλεισε η Θωρακοχειρουργική κλινική\nΕΠΙΜΕΛΕΙΑ Μαρία Κρουστάλη 22.10.2020 | 16:02 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Ελλάδα / Κορωνοϊός Θεσσαλονίκη: Κρούσματα στο Θεαγένειο νοσοκομείο – Έκλεισε η Θωρακοχειρουργική κλινική\nΚορωνοϊός Θεσσαλονίκη: Αυξάνεται η λίστα με τα νοσοκομεία της συμπρωτεύουσας όπου έχουν εντοπισθεί θετικά κρούσματα σε γιατρούς και νοσηλευτές.\nAκόμη ένα νοσοκομείο προστέθηκε στον κατάλογο με τα νοσοκομεία της Θεσσαλονίκης όπου έχουν επιβεβαιωθεί μολύνσεις σε υγειονομικούς. Πρόκειται για το Θεαγένειο νοσοκομείο, όπου σύμφωνα με πληροφορίες του pagenews.gr τέσσερις εργαζόμενοι της νοσηλευτικής υπηρεσίας, στον 3ο όροφο της Θωρακοχειρουργικής κλινικής νοσούν.\nΜάλιστα, η συγκεκριμένη κλινική έκλεισε, όπως άλλωστε επιβάλει το πρωτόκολλο. «Πολύ σωστά έκλεισε η θωρακοχειρουργική κλινική αλλά δυστυχώς τα χειρουργεία πάνε πίσω. Το νοσοκομείο έκανε ότι επιβάλει το υγειονομικό πρωτόκολλο. Οι ασθενείς είναι καλά», σημειώνει o πρόεδρος της ΠΟΕΔΗΝ, Μιχάλης Γιαννάκος.\n«Ο συνοδός μπορεί να μεταφέρει τον ιό στον ασθενή που νοσηλεύεται και δεν μπορεί να αυτοεξυπηρετηθεί»\nΠαράλληλα, υπογραμμίζει: «Το υγειονομικό πρωτόκολλο για τα αντικαρκινικά νοσοκομεία είναι διάτρητο. Κάθε ασθενής που νοσηλεύεται και δεν μπορεί να αυτοεξυπηρετηθεί, δικαιούται έναν συνοδό, ο οποίος μπαινοβγαίνει στο νοσοκομείο και μπορεί να μεταφέρει τον ιό. Οι νοσηλείες των ασθενών με καρκίνο είναι σε πολλές περιπτώσεις μακροχρόνιες και θα πρέπει οι ασθενείς να υποβάλλονται σε τακτικά τεστ και όχι μόνο κατά την εισαγωγή τους όπως γίνεται τώρα».\nΣτη συνέχεια ο κ. Γιαννάκος τονίζει την ανάγκη να γίνονται τεστ κορωνοϊού σε όλο το προσωπικό, σε όλα τα νοσοκομεία της χώρας, καθώς η νόσος μπορεί να διασπαρεί και από τους ασυμπτωματικούς. «Το προσωπικό όπως και σε όλα τα νοσοκομεία, θα πρέπει να υποβάλλεται σε τακτικά τεστ καθότι οι ασυμπτωματικοί μπορεί άθελά τους να μεταφέρουν τον ιό. Μέχρι τώρα κάνουν τεστ όσοι εργαζόμενοι επιστρέφουν από άδειες. Οι ασθενείς που κάνουν χημειοθεραπεία, δεν υποβάλλονται σε τεστ κορωνοϊού, όπως και στην ημερήσια νοσηλεία».\nΑυτό ξεκαθαρίζει για να καταλήξει στο εξής: «Μετά τα συνεχόμενα κρούσματα σε συναδέλφους στα νοσοκομεία της Θεσσαλονίκης είναι θετικό ότι ξεκίνησαν να γίνονται τεστ στο προσωπικό. Αναμένουμε επίσημη ενημέρωση για τους συναδέλφους που νοσούν και όχι απόκρυψη των κρουσμάτων».\nΣε αυτό το σημείο να θυμίσουμε την προ μερικών ημερών καταγγελία εργαζομένων στο Νοσοκομείο Κιλκίς για «προχειρότητα» εν μέσω της επιδημίας, «που μπορεί να στοίχιζε ζωές» όπως μετέφερε ο πρόεδρος της ΠΟΕΔΗΝ. Σε σχετική δήλωσή του, σε χειρουργικό τμήμα του παραπάνω νοσοκομείου «εργαζόμενος διαγνώστηκε θετικός στον ιό», την Πέμπτη (8 Οκτωβρίου).\nΑκολούθως, «τέθηκαν σε 7ημερη καραντίνα 17 εργαζόμενοι από διάφορα τμήματα που ήρθαν σε επαφή με τον συνάδελφο», μα «τη Δευτέρα έγιναν τεστ και βρέθηκε ένας ακόμη εργαζόμενος θετικός». Παρόλα αυτά, η κλινική «συνέχισε την λειτουργία της κανονικά», ενώ την επόμενη ημέρα πραγματοποιήθηκαν «και τα χειρουργεία της χωρίς να γίνει απολύμανση από ιδιωτικό συνεργείο με το οποίο έχει σύμβαση το Νοσοκομείο». Επιπλέον, ο κ. Γιαννάκος είχε εκφράσει πως οι υγειονομικοί που νόσησαν από κορωνοϊό στην Κοζάνη, αυξήθηκαν.\nΆλλα πέντε θύματα του κορωνοϊού στη χώρα μας - Στους 8 ο σημερινός απολογισμός\nΣτέλιος Πέτσας: «Ανησυχητική η αύξηση των κρουσμάτων, έρχονται νέα μέτρα»\nΕΛΛΑΔΑ ΚΟΡΩΝΟΙΟΣΘΕΣΣΑΛΟΝΙΚΗΚΟΡΩΝΟΙΟΣ ΘΕΣΣΑΛΟΝΙΚΗΜΙΧΑΛΗΣ ΓΙΑΝΝΑΚΟΣΠΡΟΕΔΡΟΣ ΠΟΕΔΗΝ


Κάλεσμα στα Εργατικά Κέντρα, Σωματεία και Φορείς των νησιών του Αιγαίου για κινητοποιήσεις στις 20 Νοέμβρη για το προσφυγικό - Samostoday\nΚάλεσμα στα Εργατικά Κέντρα, Σωματεία και Φορείς των νησιών του Αιγαίου για κινητοποιήσεις στις 20 Νοέμβρη για το προσφυγικό\nΓια ακόμη μια φορά διαπιστώνουμε ότι η απαράδεκτη κατάσταση που βιώνουν πρόσφυγες και μετανάστες καθώς και ο ντόπιος πληθυσμό εξαιτίας του εγκλωβισμού χιλιάδων ανθρώπων στα νησιά και τη χώρα διαρκώς χειροτερεύει. Τα νησιά μας έχουν γίνει στρατόπεδα συγκέντρωσης, φυλακές δυστυχισμένων ανθρώπων που ξεριζώθηκαν από τα σπίτια τους εξαιτίας του πολέμου και της φτώχειας.\nΗ Συμφωνία Ευρωπαϊκής Ένωσης – Τουρκίας – Ελλάδας, η πολιτική της Ευρωπαϊκής Ένωσης που ακολουθεί η σημερινή και η προηγούμενη κυβέρνηση, καθώς και μια σειρά εκπρόσωποι της τοπικής διοίκησης και ορισμένοι τοπικοί παράγοντες, είναι καταστροφική για πρόσφυγες-μετανάστες και μόνιμους κατοίκους. Ευθύνεται γι αυτό που ζούμε καθημερινά στα νησιά μας. Είναι πολιτική εγκλωβισμού, καταστολής, απανθρωπιάς, προβλέπει τη δημιουργία νέων hotspot, κλειστών κέντρων φυλακών, φέρνει πολέμους, προσφυγιά και φτώχεια. Ο νέος νόμος για το άσυλο καταργεί κάθε διεθνές κατοχυρωμένο δικαίωμα για τους αιτούντες άσυλο. Θα φέρει μεγαλύτερη καταστολή, φυλακίσεις, απελάσεις, χωρισμούς και διάλυση οικογενειών.\nΗ τακτική της κυβέρνησης να μην κλείνει τα hotspot στα νησιά, να μην απεγκλωβίζει πρόσφυγες και μετανάστες, να τους μεταφέρει σε περιοχές που δεν υπάρχει η κατάλληλη υποδομή διογκώνει το πρόβλημα. Αφήνει περιθώριο καλλιέργειας ρατσισμού και ξενοφοβίας από κάποιους που εκμεταλλεύονται την αγωνία του λαού από τα υπαρκτά προβλήματα που δημιουργούνται από τον εγκλωβισμό. Που «κουκουλώνουν» την αιτία του προβλήματος και «χτυπούν» το θύμα και όχι αυτόν που φταίει για τα προβλήματα που βιώνουμε.\nΕμείς που ως λαός, έχουμε πολλές φορές ζήσει τη φτώχεια, τον πόλεμο, την προσφυγιά, τη μετανάστευση δεν πρέπει να μένουμε απαθείς απέναντι στα εγκλήματα που γίνονται στη Συρία, την Υεμένη, στα πνιγμένα παιδιά στο Αιγαίο, στην εξαθλίωση ανθρώπων και στον εγκλωβισμό τους στα hotspot. Δεν είναι αυτοί «εισβολείς» στη χώρα μας, στα νησιά μας, αλλά το ΝΑΤΟ, οι ΗΠΑ, η Ρωσία, η Τουρκία και όποια άλλη δύναμη επιτίθεται στις χώρες τους, κατακλέβει το βιός τους, γεμίζει και τη δική μας χώρα με βάσεις του θανάτου.\nΚαλούμε τα Εργατικά Κέντρα, τα Σωματεία, τους Συλλόγους και τους φορείς των νησιών του Αιγαίου ακόμη μια φορά να ενώσουμε τις δυνάμεις μας και στις 20 Νοέμβρη να πραγματοποιήσουμε πολύμορφες κινητοποιήσεις, συγκεντρώσεις, παρεμβάσεις σε όλα τα νησιά απαιτώντας ΕΔΩ και ΤΩΡΑ να σταματήσει ο εγκλωβισμός προσφύγων και μεταναστών και να κλείσουν όλα τα hotspot.\nΝα παλέψουμε με όλες μας τις δυνάμεις ενάντια στις αιτίες που γεννούν φτώχεια πολέμους και προσφυγιά.\nΕνάντια στις ιμπεριαλιστικές επεμβάσεις, στη συμμετοχή της χώρας μας σε αυτές, στο ΝΑΤΟ και στους ανταγωνισμούς στην ευρύτερη περιοχή μας. Να απαιτήσουμε να καταργηθεί η Συμφωνία με τις ΗΠΑ για τις βάσεις και να κλείσουν οι ΝΑΤΟϊκές βάσεις που είναι ορμητήρια πολέμου και θανάτου. Να σταματήσουν οι επεμβάσεις στη Συρία και όπου αλλού.\nΝα εκφράσουμε αλληλεγγύη με κάθε τρόπο και πρώτα από όλλα με τις διεκδικήσεις μας, στα θύματα του πολέμου και της φτώχειας! Σε όσους έχουν ξεριζωθεί από τις πατρίδες τους για τα κέρδη των ισχυρών. Να απομονώσουμε κάθε φωνή μίσους και ξενοφοβίας.\nΝα ΚΛΕΙΣΟΥΝ ΤΩΡΑ όλα τα hotspot! Να μη δημιουργηθεί κανένα νέο πουθενά!\nΜεταφορά τους στην ηπειρωτική Ελλάδα σε ανθρώπινα κέντρα φιλοξενίας. Εκεί να διατυπώνονται τα αιτήματα ασύλου κλπ και από εκεί σύντομα και με ασφάλεια να πηγαίνουν στις χώρες που επιθυμούν\nΙδιαίτερη μέριμνα και φροντίδα για τα ασυνόδευτα παιδιά. Επανενώσεις οικογενειών. Κανένας ανήλικος σε ακατάλληλες συνθήκες\nΗ 20η Νοέμβρη να είναι για τη Σάμο και τα άλλα νησιά του Αιγαίου μέρα διεκδίκησης και αλληλεγγύης!\nPrevPreviousΕνίσχυση ιατρικού προσωπικού στο Νοσοκομείο Σάμου με Βιοπαθολόγο και Ακτινοδιαγνώστη\nNextΣυναντήσεις του Συλλόγου Εργαζομένων Γενικού Νοσοκομείου Σάμου στο ΚΥ ΚαρλοβάσουNext


Pio XII Apartments Valencia Βαλένθια\nPio XII Apartments Βαλένθια\nAvenida Pio Xii, 11, Βαλένθια, Ισπανία\nΠροσφέροντας διαμονή σε εμπορική περιοχή της Βαλένθιας, το Pio XII Apartments Valencia είναι περίπου 20-λεπτά με τα πόδια από Bioparc Valencia. Το διαμέρισμα βρίσκεται σε 9-όροφο κτίριο χτισμένο το 1984. Οι επισκέπτες θα εκτιμήσουν 24ωρη ρεσεψιόν, καθαριστήριο και υπηρεσία σιδερώματος.\nΤο κέντρο της πόλης βρίσκεται 2 χλμ μακριά. Οι επισκέπτες θα βρουν αγορά και καταστήματα δίπλα στο διαμέρισμα. Τα Babel Cafe Bar και Estancia La Espanola που βρίσκονται περίπου 150 μέτρα μακριά από το κατάλυμα, σερβίρουν φαγητό και ποτό.\nΤο κατάλυμα έχει ηχομονωμένα δωμάτια, συμπεριλαμβάνοντας οικογενειακό διαμέρισμα με δύο υπνοδωμάτια, οικογενειακό διαμέρισμα με ένα υπνοδωμάτιο και απλό διαμέρισμα που διαθέτουν ρύθμιση κλιματισμού, συνδρομητική τηλεόραση, τηλεόραση με πολλά κανάλια, χώρο τραπεζαρίας και DVD player. Τα δωμάτια έχουν απλή εσωτερική διακόσμηση με δάπεδο με πλακάκια. Το εκλεπτυσμένο διαμέρισμα έχει 2 υπνοδωμάτια με διπλά κρεβάτια, μονά κρεβάτια και καναπέδες-κρεβάτια και θέα στην πόλη. Μαζί με δωρεάν προϊόντα περιποίησης, μπουρνούζια και πετσέτες, το μπάνιο έχει μπανιέρα και ντους.\nΠροσφέρει κουζίνα με φούρνο μικροκυμάτων, πλυντήριο πιάτων, βραστήρα, φρυγανιέρα και πλυντήριο ρούχων.\nΑυτό το διαμέρισμα απέχει 150 μέτρα από τη στάση λεωφορείου Nuevo Centro και 5 λεπτά με τα πόδια από το σταθμό του υπόγειου σιδηρόδρομου Túria.\nΣυνεδριακό Κέντρο Βαλένθιας 1.9 χλμ\nBarrio del Carmen 1.0 χλμ\nJose Benlliure House\_/Museum 1.2 χλμ\nTorres de Quart 950 μ\nJardin de las Hesperides 500 μ\nTorres de Serranos 1.0 χλμ\nInstituto Valencia d'Arte Modern (IVAM) 850 μ\nMuseu Valencia d'Etnologia 900 μ\nBioparc Valencia 1.2 χλμ\nPio XII Apartments Valencia, Ισπανία\nPepa Bajondillo Τορρεμολίνος\nApex Intercontinental Τζαϊπούρ\nApartment Puntinak 766A Selca (Brac)\nPug Seal Boutique Polanco Μεξικό\nL'Hotel Bangkok Μπανγκόκ\nNew Avon Νταρ ες Σαλάμ\nTokyo Faminect Apartment Fn139 Τόκιο


Hermut Kormann: Να δούμε τις οικογενειακές επιχειρήσεις με άλλο μάτι! - KPMG Events\nHermut Kormann: Να δούμε τις οικογενειακές επιχειρήσεις με άλλο μάτι!\nΈχει διατελέσει manager στην ABB, CFO και CEO στη γερμανική πολυεθνική οικογενειακή επιχείρηση αυτοματισμών και τεχνολογίας Voith, και έχει συμμετάσχει στα Διοικητικά Συμβούλια επιχειρηματικών κολοσσών, όπως είναι η Robert Bosch. Σήμερα είναι Πρόεδρος του τμήματος “Governance and Strategy of Family Businesses” στο φημισμένο Zeppelin University. Ο Hermut Kormann βρίσκεται στην προνομιακή θέση να γνωρίζει όλες τις πτυχές λειτουργίας μιας οικογενειακής επιχείρησης, και γι' αυτό καταρρίπτει με ψυχρή λογική πολλά από τα κλισέ που τις συνοδεύουν. Ακολουθεί μια μικρή πρόγευση της διαφωτιστικής του παρουσίασης, στο 5th Family Business Forum της KPMG.\nΠοιες είναι οι «επιδόσεις» των οικογενειακών επιχειρήσεων στην καινοτομία και την ικανότητα «ριζικού μετασχηματισμού» (disruption) τους;\nΗ δημιουργικότητα δεν είναι επιχειρησιακό χαρακτηριστικό, αλλά γνώρισμα των ανθρώπων που δουλεύουν σε έναν οργανισμό. Αυτό επιβεβαιώνεται από τους τεχνολογικούς κολοσσούς οι οποίοι κυριαρχούν σήμερα στην παγκόσμια αγορά: όλες σχεδόν ιδρύθηκαν από οραματιστές εφευρέτες ή ομάδες εφευρετών. Δεν είναι λοιπόν καθόλου παράδοξο το ότι οι οικογενειακές επιχειρήσεις αποτελούν κοιτίδες καινοτομίας, από τον 19ο αιώνα!\nΣε ό,τι αφορά τη δημοφιλή πλέον έννοια του disruption, είναι αλήθεια ότι σχεδόν πάντα, αποτελεί στρατηγική επιλογή νέων επιχειρηματιών, οι οποίοι δεν έχουν τίποτα να χάσουν. Είναι επίσης αλήθεια ότι οι οικογενειακές επιχειρήσεις εμφανίζονται συχνά ως συντηρητικοί οργανισμοί δίχως να διαφοροποιούν σημαντικά τις δραστηριότητές τους. Παράλληλα ωστόσο και οι εισηγμένες και μη οικογενειακές επιχειρήσεις δεν ενθουσιάζονται με την έννοια του disruption, καθώς η «μετασχηματιστική καινοτομία» (disruptive innovation) σπανίως αυξάνει την αξία των μετόχων.\nΈχετε θητεύσει σε Διοικητικά Συμβούλια μεγάλων ευρωπαϊκών οικογενειακών επιχειρήσεων. Ποιές είναι, κατά την άποψή σας, οι προϋποθέσεις για επιτυχημένη συνεργασία ενός εξωτερικού στελέχους με την επιχειρησιακή οικογένεια;\nΗ εμπειρία μου έχει δείξει ότι υπάρχουν τέσσερις κανόνες προκειμένου ένα εξωτερικό στέλεχος όχι μόνο να επιβιώσει, αλλά και να διαγράψει επιτυχημένη πορεία σε μια οικογενειακή επιχείρηση:\nΝα σέβεσαι πάντα τα μέλη της οικογένειας ως ιδιοκτήτες της επιχείρησης\nΜην υποθέτεις ποτέ ότι είσαι «σχεδόν» μέλος της οικογένειας - αυτό δεν θα γίνει ποτέ\nΩς απόρροια του δεύτερου κανόνα, κράτα πάντα ίσες αποστάσεις από όλα τα μέλη της οικογένειας\nΝα κάνεις άριστη δουλειά ως manager. Η επιτυχία της επιχείρησης φέρνει ευτυχία στην οικογένεια.\nΓια ποιον λόγο η εταιρική διακυβέρνηση αποτελεί πρόκληση για τις οικογενειακές επιχειρήσεις διεθνώς;\nΘα έλεγα ότι η εταιρική διακυβέρνηση είναι πρόκληση τόσο για τους ιδιοκτήτες και τους κύριους μετόχους της οικογενειακής επιχείρησης, όσο και για τα ανεξάρτητα μέλη των Διοικητικών Συμβουλίων. Ο κύριος μέτοχος μιας επιχείρησης πρέπει να συνειδητοποιήσει ότι λογικές τύπου «εγώ αποφασίζω, εγώ παίρνω την ευθύνη, άρα δεν χρειάζεται να εξηγήσω» δεν αποτελούν δόκιμη επιλογή. Στην άλλη πλευρά, είναι σημαντικό για τα ανεξάρτητα μέλη να μην περιορίζονται στον έλεγχο των οικονομικών, αλλά να αφιερώνουν χρόνο και ενέργεια στη στρατηγική της επιχείρησης και στον τρόπο με τον οποίο λαμβάνονται οι αποφάσεις.


ΑΝΑΤΡΟΠΗ ΣΤΗΝ ΑΡΚΑΔΙΑ – ΤΟ ΝΕΟ ΘΑ ΝΙΚΗΣΕΙ ΤΟ ΠΑΛΙΟ – xOrisOria News\nΑΝΑΤΡΟΠΗ ΣΤΗΝ ΑΡΚΑΔΙΑ – ΤΟ ΝΕΟ ΘΑ ΝΙΚΗΣΕΙ ΤΟ ΠΑΛΙΟ\nΘα ήθελα να παροτρύνω όλους τους ψηφοφόρους σε όλους τους Νομούς αφού καταλήξουν στο κόμμα που θα ψηφίσουν, να επιλέξουν νέους, αύθαρτους και αυτοδημιούργητους υποψηφίους. Να βάλουν ως κριτήριο τις σπουδές, την\nκαριέρα, την καταξίωση τους στον επαγγελματικό τους χώρο και την σοβαρότητα. Αρκετά πια με τους ανεπάγγελτους πολιτικούς, αρκετά πια με όσους θεωρούν ότι στις βουλευτικές έδρες υπάρχει κληρονομικό δικαίωμα.\nΠρέπει επιτέλους στην Ελλάδα του 2015 να δοθεί ένα τέλος σε γόνους πολιτικών τζακιών, παλαιούς πολιτικούς και επαγγελματίες πολιτικούς. Εδώ που έχει φτάσει η Χώρα ας προσπαθήσουμε ο καθένας ξεχωριστά και όλοι μαζί από όλα τα κόμματα να εξαλείψουμε τουλάχιστον έναν από τους παράγοντες που μας οδήγησαν στην χρεοκοπία: τους «κατ’επάγγελμα ανεπάγγελτους πολιτικούς». Αρκετά κατέστρεψαν την Χώρα.\nΌσο για την Αρκαδία, κράτα την επιστολή μου και θα με θυμηθείς την Κυριακή το βράδυ. Το νέο θα νικήσει το παλιό! Η αξιοσύνη θα νικήσει την οικογενειοκρατία!\nΟ ιατρός Κώστας Βλάσης, ένας νέος, αυτοδημιούργητος και καταξιωμένος Πανεπιστημιακός Ορθοπεδικός θα κόψει το νήμα πρώτος και με μεγάλη διαφορά. Οι Αρκάδες θα δείξουν τον δρόμο για όλη την Ελλάδα!\n*Επίκ. Καθηγητής Ιατρικής Σχολής Αθήνας\nΓραμματέας Πανεπιστημιακών Νέας Δημοκρατίας


Επεισόδια στην Πανεπιστημίου: "Έπεσαν" χημικά-Με... - Star.gr\nΕΛΛΑΔΑ Πέμπτη, 16 Απριλίου 2015, 20:39\nΕπεισόδια στην Πανεπιστημίου: "Έπεσαν" χημικά-Με πυροσβεστήρες επιτέθηκαν στα ΜΑΤ-ΦΩΤΟ\nΑποχώρησαν από το Σύνταγμα οι μεταλλωρύχοι-Πρώτη ανάρτηση: 16/04/2015 19:22\nΕπεισόδια σημειώθηκαν λίγο μετά τις 19:00 στην Πανεπιστημίου με την αστυνομία να κάνει χρήση χημικών. Η ατμόσφαιρα ήταν αποπνικτική ενώ η παρουσιά της αστυνομίας είναι μέχρι αυτή την ώρα ισχυρή. Συνολικά 13 διμοιρίες των ΜΑΤ είναι διασκορπισμένες στο κέντρο.\nΤα αίματα "άναψαν" όταν ενώ ήταν σε εξέλιξη πορεία διαμαρτυρίας υπέρ των κατοίκων της Χαλκιδικής που εναντιώνονται στα μεταλλεία χρυσού, αντιεξουσιαστές επιχείρησαν με καδρόνια, πέτρες και μπογιές, να σπάσουν τον αστυνομικό κλοιό και να εισβάλλουν στην Πρυτανεία. Παράλληλα, καταληψίες της Πρυτανείας χρησιμοποίησαν πυροσβέστηρες για να απομακρύνουν τους άνδρες των ΜΑΤ.\nΝα σημειωθεί, ότι τα ΜΑΤ έχουν εντολές από το αρμόδιο υπουργείο, να μην αποχωρήσει ή να μην μπει κανείς στην Πρυτανεία.\nΗ αστυνομία απομάκρυνε από το σημείο των επεισοδίων τους περίπου 400 πολίτες που είχαν συγκεντρωθεί στα Προπύλαια. Η πορεία τους, που διοργανώνεται από την Επιτροπή Αλληλεγγύης στη Χαλκιδική (Αττικής), έφθασε στη Βουλή.\nΝωρίτερα, αποχώρησαν οι μεταλλωρύχοι από το Σύνταγμα μετά από πορεία που πραγματοποιήσαν το πρωί της Πέμπτης, ζητώντας να συναντήσουν τον πρωθυπουργό.\nΚλειστές είναι η Πανεπιστημίου και η Ρήγα Φεραίου.


Κρίση στις σχέσεις Εκκλησίας της Ελλάδος και Φαναρίου | Ελλάδα | Η ΚΑΘΗΜΕΡΙΝΗ\nΚρίση στις σχέσεις Εκκλησίας της Ελλάδος και Φαναρίου\nΗ Αρχιεπισκοπή Αθηνών ματαίωσε χθες αιφνιδιαστικά τη συνάντηση που είχε προγραμματισθεί για σήμερα ανάμεσα στον Αρχιεπίσκοπο κ. Ιερώνυμο και στον Οικουμενικό Πατριάρχη κ. Βαρθολομαίο. Η απόφαση κρίνεται ότι αποτυπώνει το ψυχρό κλίμα ανάμεσα στις δύο πλευρές.\nΕιδικότερα, ο κ. Βαρθολομαίος, ο οποίος πραγματοποιεί επίσκεψη στην Ελλάδα με τελευταίο σταθμό την Αθήνα μετά τη Θεσσαλονίκη και την Κρήτη, επρόκειτο να συναντηθεί με τον κ. Ιερώνυμο σήμερα. Τελικά, χθες το βράδυ έγινε γνωστό ότι η συνάντηση ματαιώθηκε από την πλευρά της Αρχιεπισκοπής, και ο λόγος είναι ότι ο κ. Ιερώνυμος είχε φόρτο εργασίας για τη συνεδρίαση της Ιεράς Συνόδου της Ιεραρχίας της Εκκλησίας της Ελλάδος, που αρχίζει στις 9 το πρωί. Συγκεκριμένα, επισήμως ο λόγος είναι ότι σήμερα η Ιεραρχία έχει προγραμματισθεί να εκλέξει τον νέο μητροπολίτη Λαρίσης.\nΩστόσο, η συνάντηση ήταν προγραμματισμένη για τις 8 π.μ., γεγονός που ενισχύει όσους θεωρούν ότι η επιλογή της Αρχιεπισκοπής αποτυπώνει το κακό κλίμα μεταξύ των δυο πλευρών. Τελευταίο επεισόδιο η διαμάχη για το κτήμα Προμπονά. Το θέμα, ως αφορμή και μόνον, αποτυπώνει μία κόντρα της Εκκλησίας της Ελλάδος με το Οικουμενικό Πατριαρχείο. Ο ιερός ναός κτίστηκε εντός του κτήματος ύστερα από επιθυμία του Ναξιώτη γιατρού Δ. Προμπονά, όπως αναφερόταν στη διαθήκη του. Το Πατριαρχείο με συμβολαιογραφική πράξη δωρεάς πήρε στην ιδιοκτησία του τον ναό. Ωστόσο, στα τέλη Οκτωβρίου 2017 η Αρχιεπισκοπή κατέθεσε ενώπιον του Πολυμελούς Πρωτοδικείου Αθηνών αγωγή κατά του κ. Βαρθολομαίου αλλά και κατά της επιτροπής του κληροδοτήματος Προμπονά.\nΤην ίδια στιγμή, σε χαμηλούς τόνους, που φέρεται να αποτυπώνουν και την εκτίμηση των μελών της Ιεραρχίας για τις προθέσεις της κυβέρνησης να προχωρήσει στον διαχωρισμό Κράτους - Εκκλησίας, χθες η Ιεραρχία όρισε τη δική της θέση, η οποία συμπυκνώνεται στο ότι δεν χρειάζονται αλλαγές σε ένα καθεστώς που λειτουργεί χωρίς προβλήματα επί δεκαετίες.\nΣυγκεκριμένα, στην Ιερά Σύνοδο της Ιεραρχίας ο εισηγητής μητροπολίτης Κηφισίας, Αμαρουσίου και Ωρωπού κ. Κύριλλος στον επίλογο του λόγου του, σε 89 λέξεις έδωσε το πλαίσιο: «Εκτός από ακραίες και μεμονωμένες φωνές που ζητούν διαχωρισμό Εκκλησίας - Πολιτείας, οι περισσότερες προτάσεις συντείνουν είτε στον επαναπροσδιορισμό των σχέσεων είτε στον εξορθολογισμό τους ή και στον καθορισμό του συστήματος διάκρισης αρμοδιοτήτων... Επομένως, το καθεστώς των διακριτών ρόλων Εκκλησίας - Πολιτείας με το νέο Σύνταγμα της Μεταπολιτεύσεως του 1975 είναι σαφέστατα οριοθετημένο για τα δεδομένα της ελληνικής κοινωνίας. Η ιστορική εμπειρία των 43 ετών εφαρμογής του κατά τη νεότερη αυτή περίοδο αποδεικνύει ότι η νομική αυτή κατάσταση δεν έβλαψε ούτε την ελληνική κοινωνία ούτε τα δικαιώματα των άλλων θρησκευτικών κοινοτήτων».\nΤα «κίτρινα γιλέκα» αψήφησαν την απαγόρευση συγκεντρώσεων (φωτογραφίες)\n100 Χρόνια «Η Καθημερινή» - Ενας αιώνας με ένα κλικ - 1920: Επιστροφή βασιλιά Κωνσταντίνου Α'


Μήνυμα Μοσκοβισί προς κυβέρνηση: Είναι προς το συμφέρον όλων να συνεχισθεί ... | Capital\nΠέμπτη, 16-Μαϊ-2019 17:20\nΜε προσεκτικά αλλά σαφή μηνύματα από τους δανειστές προς την Ελλάδα ξεκίνησε η σύνοδος του Eurogroup. Ο Επίτροπος Μοσκοβισί έστειλε μήνυμα προς την κυβέρνηση ότι είναι προς το συμφέρον όλων να συνεχισθεί ο διάλογος και έκανε σαφές ότι συνεχίζεται η καταμέτρηση των παροχών του 2019-2020.\nΟ Γερμανός ΥΠΟΙΚ απηύθυνε έμμεση προειδοποίηση για προσοχή και για προβλήματα που μπορεί να προκύψουν στην πρόσβαση στις αγορές. Ο κ. Σεντένο δεν απέκλεισε παρά το ότι η Ελλάδα είναι εκτός επίσημης Ατζέντας να προκύψει συζήτηση.\nΜοσκοβισί: Σε συνεχή επικοινωνία\n"Είμαστε στην διαδικασία υπολογισμού των μέτρων του 2019 – 2020 και θα το κάνουμε στο πλαίσιο της Ενισχυμένης Εποπτείας που θα ανακοινωθεί όταν πρέπει και η ώρα αυτή δεν είναι σήμερα", απάντησε ο επίτροπος Μοσκοβισί, ερωτώμενος για τα πρωτογενή πλεονάσματα κατά την είσοδο του στην σύνοδο των ΥΠΟΙΚ της Ευρωζώνης.\nΠροχώρησε δε και σε μία επισήμανση. Είπε ότι "καθώς η Ελλάδα δεν είναι σε πρόγραμμα, η κυβέρνησή της έχει την πλήρη ευθύνη να παρουσιάσει τις δικές της αποφάσεις". Ωστόσο, πρόσθεσε ότι "η Ενισχυμένη Εποπτεία λαμβάνει επίσης υπόψη της την επίδραση που τυχόν θα έχουν αυτά τα μέτρα".\n"Για αυτό είναι προς το συμφέρον όλων των πλευρών να συνεχίσουμε τον διάλογο (με τις ελληνικές αρχές) και αυτό είναι βεβαίως που κάνουμε" επισήμανε ο επίτροπος. "Είμαστε σε συνεχή επικοινωνία" είπε.\nΠρόσθεσε πάντως ότι "αυτός ο διάλογος εντοπίζεται στον δημοσιονομικό αντίκτυπο των μέτρων, αλλά βεβαίως και στην επίπτωσή τους στην ανάπτυξη και στην κοινωνική συνοχή γιατί πιστεύομε ότι περισσότερη ανάπτυξη και κοινωνική δικαιοσύνη είναι υψηλής προτεραιότητας για τους Έλληνες πολίτες μετά από τοσα χρόνια κρίσης".\nΤην άποψη ότι η Ελλάδα είναι μια "ιστορία επιτυχίας" γιατί κατάφερε να επιστρέψει στις αγορές και την πεποίθηση ότι θα είναι "προσεκτική" προκειμένου να παραμείνει, εξέφρασε ο Γερμανός υπουργός Οικονομικών Όλαφ Σολτς, προσερχόμενος στο σημερινό Eurogroup.\nΠροειδοποίηση Σόλτς για τις αγορές\nΣτην περιγραφή της Ελλάδας ως μία "ιστορία επιτυχίας" που κατάφερε πλέον να επιστρέψει στις αγορές προέβη ο υπουργός Οικονομικών, Όλαφ Σολτς προσερχόμενος στο σημερινό Eurogroup. Ωστόσο, προζχώρησε και σε έμμεσες συστάσεις.\nΕπισήμανε ότι τα κράτη πρέπει να συνειδητοποιούν ποια είναι τα "προβλήματα" που θα μπορούσαν να επηρεάσουν την πρόσβασή τους σε αυτές, Μάλιστα προέβη στην εκτίμηση ότι "νομίζω πως στο τέλος όλοι θα είναι προσεκτικοί".\nΜπορεί να συζητηθεί το θέμα Ελλάδα\n"Δεν θα είναι στην ατζέντα σήμερα" το θέμα Ελλάδα δήλωσε ο επικεφαλής του Eurogroup Μάριο Σεντένο, προσερχόμενος στη σημερινή σύνοδο και ερωτηθείς σχετικά με το αν ανησυχεί για την πρόσφατη παροχολογία.\nΣημειώνεται ότι ο κ. Τσακαλώτος είχε ενημερώσει ότι δεν θα παραβρεθεί στην σύνοδο των υπουργών Οικονομικών της Ευρωζώνης, επικαλούμενος, σύμφωνα με πληροφορίες, το γεγονός ότι δεν υπάρχει θέμα "Ελλάδα" στην Ατζέντα. Ωστόσο, έχει πάρει ελάχιστες "απουσίες" από τις εν λόγω συνόδους. Έτσι η σημερινή του στάση συνδέεται από πηγές της αγοράς με τις ευρωεκλογές, αλλά και με την προσπάθεια να μην "σηκωθεί" το θέμα Ελλάδα στη σημερινή συνάντηση.\nΗ σημερινή σύνοδος είναι διπλή: Η τακτική σύνθεση έχει μόνο επίσημο θέμα την "μακροοικονομική κατάσταση και τις προκλήσεις πολιτικής". Αναφέρεται λιτά στην Ατζέντα ότι "το Eurogroup θα ανταλλάξει απόψεις για την οικονομική κατάσταση της Ευρωζώνης και θα συζητήσει για τις κύριες προκλήσεις πολιτικής με βάση τις προβλέψεις της Ευρωπαϊκής Επιτροπής". Βασίζεται στις εαρινές προβλέψεις που δημοσίευσε η Επιτροπή στις 7 Μαΐου.\n"Οι τακτικές συζητήσεις για την οικονομική κατάσταση και τις προκλήσεις πολιτικής διαμορφώνουν τη βάση για τις προσπάθειες που καταβάλλει το Eurogroup προκειμένου να τονώσει την οικονομική ανάπτυξη και τη δημιουργία θέσεων εργασίας", επισημαίνεται.\nΑκολουθεί η σύνοδος σε "Διευρυμένη σύνθεση" με αντικείμενο το "Δημοσιονομικό μέσο σύγκλισης και ανταγωνιστικότητας" δηλαδή η συζήτηση για την εμβάθυνση της Οικονομικής και Νομισματικής Ένωσης (ΟΝΕ).\nΟι υπουργοί θα συζητήσουν πτυχές σχετιζόμενες με τα έσοδα και θα εξετάσουν μια επισκόπηση όλων των χαρακτηριστικών του δημοσιονομικού μέσου σύγκλισης και ανταγωνιστικότητας για τα κράτη μέλη της ευρωζώνης και του μηχανισμού συναλλαγματικών ισοτιμιών II σε εθελοντική βάση. Στόχος είναι το Eurogroup να προετοιμάσει ένα σχέδιο συμφωνίας για τον Ιούνιο.\n*Σήμερα στο Eurogroup ο πρώτος απολογισμός για την "παροχολογία" - Εντείνονται οι αντιδράσεις


Τι ηλικία έχει η κόρη? - Αίνιγμα | Anekdotakias.gr\nΔεν επιτρέπεται σχολιασμός στο Τι ηλικία έχει η κόρη? – Αίνιγμα\nΑινιγματα | Εξυπνα Αινιγματα | Τι διαφορά έχει...\nΔύο παλιοί συμμαθητές, μαθηματικοί και οι δύο, συναντιούνται τυχαία στον δρόμο. Ένας από τους δύο έχει ήδη παντρευτεί και έχει μάλιστα αποκτήσει και τρεις κόρες. Στην ερώτηση του άλλου πόσο χρόνων είναι οι κόρες του, του προτείνει να παίξουν ένα μαθηματικό παιχνίδι. «Θα σου δώσω ένα στοιχείο για να βρεις τις ηλικίες τους –σε ακέραια χρόνια-. Αν δεν μπορείς να τις βρεις με το πρώτο στοιχείο θα σου δώσω και δεύτερο. Αν δεν μπορείς και πάλι θα σου δώσω και τρίτο κ.ο.κ.». Συμφωνούν και κάθονται σε ένα υπαίθριο καφενείο. «Πρώτο στοιχείο, λέει ο παντρεμένος, το γινόμενο των τριών ηλικιών είναι ο αριθμός 36». Μετά από σκέψη ο φίλος του παραδέχεται πως μόνο με αυτό το στοιχείο δεν μπορεί να βρει τι ηλικίες. «Δεύτερο στοιχείο, το άθροισμα των τριών ηλικιών είναι ο αριθμός του σπιτιού απέναντι μας». Μετά από σκέψη ο φίλος του παραδέχεται πως και με αυτό το στοιχείο δεν μπορεί να βρει τι ηλικίες. «Τρίτο στοιχείο, η μεγαλύτερη από τις τρεις –που έχει διαφορά από τις άλλες δύο- είναι κατάξανθη». «Με αυτό το στοιχείο λέει ο φίλος του μπορώ να βρω τις ηλικίες τους». Τι ηλικία έχει η κατάξανθη κόρη του ?\n[spoiler title=’Απάντηση στο Αίνιγμα’] Το γινόμενο είναι ο αριθμός 36. Υπάρχουν οκτώ συνδυασμοί τριών ακέραιων αριθμών που μας δίνουν γινόμενο 36. Αυτοί -με τα αθροίσματα που δίνουν- είναι :[/spoiler]\n« Λύκος, πρόβατο και άχυρα στο ποτάμι – Αίνιγμα\nΤι πρέπει να κάνουν οι γιοι του? – Αίνιγμα »


η δύναμη της σωστής στάσης: 3 ασκήσεις για άμεσο… sex appeal! - Holmes Place | Health Club - Fitness, Διατροφή & Spa\nΗ ΔΥΝΑΜΗ ΤΗΣ ΣΩΣΤΗΣ ΣΤΑΣΗΣ: 3 ΑΣΚΗΣΕΙΣ ΓΙΑ ΑΜΕΣΟ… SEX APPEAL!\nΔημοσιεύτηκε: 28 Ιουλιος 2017\nΌλα είναι θέμα στάσης: 3 τρόποι να ασκηθείτε για καλύτερη και πιο σέξι στάση σώματος!\nΜερικές φορές, τα πιο απλά πράγματα μας κάνουν να νιώθουμε πιο σέξι. Αυτοπεποίθηση, καλή διατροφή, έλλειψη άγχους... και μια καλή στάση σώματος. Εδώ, στα Holmes Place, πιστεύουμε ότι η άσκηση πρέπει να σας κάνει να δείχνετε και να νιώθετε όμορφα. Ένας τρόπος να το κάνετε αυτό, που συχνά παραβλέπεται, είναι να βελτιώσετε τη στάση σας. Ένα δυνατό, ισορροπημένο σώμα κάνει θαύματα όχι μόνο για τη σωματική σας εμφάνιση, αφού φαίνεστε πιο λεπτοί και πιο σέξι, αλλά και επειδή σας κάνει πιο χαρούμενους και προλαμβάνει πόνο και τραυματισμούς.\nΣταθείτε, τονίστε τα καλύτερα χαρακτηριστικά σας και προσελκύστε θετική προσοχή με αυτές τις 3 ασκήσεις που θα σας βοηθήσουν να επιτύχετε την τέλεια στάση:\nΠροβληματική περιοχή 1: Κυρτοί ώμοι\nΑν είστε «δεμένοι» στο γραφείο όλη μέρα, μάλλον θα πιάνετε τον εαυτό σας να γέρνει στο πληκτρολόγιο κάποια στιγμή. Αυτό όχι μόνο σας δίνει αυτή την ανεπιθύμητη καμπουριασμένη εμφάνιση, αλλά μπορεί και να είναι σύμπτωμα αδυναμίας της μέσης, των ώμων και του κορμού και μπορεί να οδηγήσει σε μια στάση «καμπούρας» που είναι γνωστή ως κύφωση. Εκπαιδεύστε τους μύες της πλάτης σας να γέρνουν άνετα προς τα εμπρός με αυτή την άσκηση γέφυρας και κάντε τακτικά εξάσκηση για να διώξετε μια για πάντα την καμπούρα:\n1.Ξεκινήστε ξαπλωμένοι στο πάτωμα με τις παλάμες των χεριών σας δίπλα σας, τα γόνατα λυγισμένα και τα πόδια σας ανοιχτά στο ύψος των ώμων.\n2.Πατήστε τις φτέρνες σας και εκπνεύστε για να σηκώσετε τους γοφούς σας από το πάτωμα, κρατώντας ίσια την πλάτη σας.\n3.Εκπνεύστε αργά όσο κατεβάζετε τους γοφούς σας και επιστρέψτε στην αρχική θέση. Αυτό είναι μία επανάληψη.\n4.Κάντε 2 σετ των 12 επαναλήψεων.\nΠροβληματική περιοχή 2: Επίπεδο στομάχι\nΗ κοιλίτσα. Είναι ένα ξεροκέφαλο τέρας που πρέπει να διώξετε, αλλά υπάρχουν ασκήσεις που θα σας βοηθήσουν να φτιάξετε ένα υπέροχο six-pack. Ενώ προσπαθείτε να αποκτήσετε τους τέλειους κοιλιακούς, πρέπει να γνωρίζετε ότι η σωστή στάση μπορεί να βοηθήσει το χαμηλότερο τμήμα της κοιλιάς σας να προβάλει λιγότερο. Δυναμώστε τους κάτω κοιλιακούς σας και βελτιώστε τη στάση σας με αυτή την εξαιρετική άσκηση άρσης ποδιών:\n1.Ξεκινήστε ξαπλωμένοι ανάσκελα με τις παλάμες σας στο πάτωμα δίπλα σας.\n2.Αγκαλιάστε τον κορμό σας και σηκώστε τα πόδια σας από το πάτωμα, κρατώντας τα ίσια με τα γόνατά σας ενωμένα. Εκπνεύστε όσο το κάνετε αυτό.\n3.Μείνετε για 30 δευτερόλεπτα.\n4.Εισπνεύστε όσο χαμηλώνετε τα πόδια σας προς την αρχική θέση.\n5.Κάντε 2 σετ των 10 επαναλήψεων.\nΠροβληματική περιοχή 3: Λαιμός που γέρνει προς τα εμπρός\nΔεν σκεφτόμαστε πάντα τη στάση του κεφαλιού μας όταν εργαζόμαστε, αλλά ένας ίσιος, ευθυτενής λαιμός μπορεί να επηρεάσει κατά πολύ το sex appeal σας. Οι πολλές ώρες που κοιτάζετε ένα laptop ή ένα κινητό μπορούν να κάνουν το λαιμό σας να αποκτήσει μια κλίση προς τα εμπρός. Γι’ αυτό χρειάζεστε την κατάλληλη άσκηση για να τον επαναφέρετε στην αρχική του κατάσταση. Κάντε εξάσκηση σε αυτή την καθιστή διάταση του θώρακα μέσα στην εβδομάδα και δείτε τα μαγικά αποτελέσματα που έχει στη στάση του σώματος σας :\n1.Ξεκινήστε καθιστοί στο πάτωμα με τα γόνατά σας λυγισμένα μπροστά σας και τα πόδια σας επίπεδα.\n2.Τοποθετήστε τα χέρια πίσω σας με τα δάχτυλα στραμμένα προς τα εμπρός και λυγίστε απαλά τους αγκώνες σας.\n3.Με τους γοφούς σας στο πάτωμα, τραβήξτε τις ωμοπλάτες σας προς τα πίσω και προτάξτε το άνω μέρος του θώρακά σας.\n4.Τραβήξτε το πηγούνι σας προς το θώρακά σας, έτσι ώστε να νιώθετε μια πίεση στις κλείδες σας.\n5.Μείνετε για 30 δευτερόλεπτα και στη συνέχεια επιστρέψτε στην αρχική θέση.\n6.Κάντε 5 επαναλήψεις.\n5 αποτελεσματικες ασκησεις εκγυμνασης γλουτων και καλυτερης στασης σωματος


ΕΣΚ-ΟΤΕ: Μαρτίου 2020\nΣτη διαπραγμάτευση για τη ΣΣΕ της Cosmote, που είναι σε πλήρη εξέλιξη, η εργοδοσία προσήλθε με την προσέγγιση που είχε και στη ΣΣΕ του ΟΤΕ. Θεωρεί κεκτημένα όσα κέρδισε από τις προηγούμενες ΣΣΕ και επιδιώκει την υπογραφή μιας ακόμα ΣΣΕ που θα διασφαλίζει τα συμφέροντά της. Μια ΣΣΕ, δηλαδή, που θα της δίνει τη δυνατότητα να θωρακίσει την, τεράστια, κερδοφορία και την ανταγωνιστικότητα της. Η στρατηγική αυτή έχει γνωστά αποτελέσματα. Για τους μετόχους: αμύθητα κέρδη και τεράστια μερίσματα.Μόνο φέτος οι μέτοχοι θα μοιραστούν 400.000.000€ ! Για τους εργαζόμενους : κατακερματισμός σε πολλές και διαφορετικές ταχύτητες, εντατικοποίηση στα όρια των ανθρωπίνων αντοχών, καθηλωμένους μισθούς, εργολαβοποίηση, δανεική εργασία, απολύσεις.\nΗ αποδοχή της πρότασης της διοίκησης από την μεριά της πλειοψηφίας του σωματείου για μηδενισμό της προσωπικής διαφοράς για τους «παλιούς» εργαζόμενους (όσους έχουν προσληφθεί πριν το 2015) και +9% για τους «νέους» (όσους έχουν προσληφθεί μετά το 2015) είναι απαράδεκτη. Διατηρεί τον διαχωρισμό ανάμεσα σε «παλιούς» και «νέους», αφήνει εκτός ΣΣΕ τους εργαζόμενους της ΓΕΡΜΑΝΟΣ ενώ αφήνει για 12η χρονιά χωρίς αύξηση τους «παλιούς». Παράλληλα, όπως έκανε σαφές η διοίκηση ο σχεδιασμός για τις θυγατρικές προχωράει. Αυτό σημαίνει ότι η ΣΣΕ που θα υπογραφεί θα πρέπει να αφορά και τις θυγατρικές αν θέλουμε να θωρακιστούμε απέναντι στα όποια σχέδια της εργοδοσίας. Επίσης, η καθήλωση των μισθών και η διαιώνιση των διαχωρισμών δίνει τη δυνατότητα στην εργοδοσία να δώσει αυξήσεις εκτός ΣΣΕ με σύνδεση μισθού – παραγωγικότητας αποσυνδέοντας έτσι το μισθό από τη συλλογική διεκδίκηση. Να αποσυνδεθεί, δηλαδή, το ύψος του μισθού από τη ΣΣΕ. Συνεπώς, αναδεικνύεται για μια ακόμη φορά ότι το αίτημα ΓΙΑ ΜΙΑ ΕΝΙΑΙΑ ΣΣΕ για όλους τους εργαζόμενους του ομίλου με εξίσωση μισθών και δικαιωμάτων προς τα πάνω είναι το αίτημα που μπορεί και να βελτιώσει πραγματικά τη θέση των εργαζόμενων και να μας προστατεύσει απέναντι στον αντεργατικό σχεδιασμό της εργοδοσίας.\nΟι διαπραγματεύσεις για τη ΣΣΕ της Cosmote εξελίσσονται μέσα στις συνθήκες που έχει διαμορφώσει η πανδημία του κορωνοϊού. Συνθήκες που αναδεικνύουν και μια σειρά κρίσιμων ζητημάτων:\nΗ εργοδοσία και οι διοικήσεις των συνδικάτων και της ομοσπονδίας χαρακτηρίζουν τους εργαζόμενους, ειδικά της πρώτης γραμμής (τεχνικούς – καταστήματα) ήρωες. Κι έτσι είναι. Είναι ήρωες. Αξίζει, όμως, να ορίσουμε τι είναι ηρωισμός στις μέρες μας δουλεύοντας για ένα μονοπώλιο όπως είναι ο όμιλος ΟΤΕ. Για την εργοδοσία και τους εργοδοτικούς είναι ήρωες γιατί μέσα σε αντίξοες συνθήκες, δίχως στοιχειώδη μέτρα προφύλαξης, τα οποία κοστίζουν στην εταιρία και τέτοια κόστη αποφεύγει να τα αναλάβει όπως «ο διάολος το λιβάνι», οι εργαζόμενοι συνεχίζουν με τη δουλειά τους να αυξάνουν τα κέρδη της εταιρίας. Για εμάς, για τους εργαζόμενους της χώρας, για το λαό που βιώνει πρωτόγνωρες καταστάσεις είναι ήρωες γιατί μας εξασφαλίζουν το πολύτιμο αγαθό της επικοινωνίας. Και για αυτό είναι χρέος όλων μας να παλέψουμε ώστε οι ήρωες αυτοί να μην εκτίθενται στον ιό και να μην γίνονται μέσα διασποράς του.\nΓια αυτούς τους ήρωες η εργοδοσία, βέβαια, το μόνο που κάνει είναι να τους απονέμει τα εύσημα χτυπώντας τους φιλικά την πλάτη. Ουσιαστικές αυξήσεις μισθών και δικαιωμάτων ούτε που τις συζητά, τον αντεργατικό σχεδιασμό για τις θυγατρικές τον προχωρά, ενώ μέσα στην κρίση πιέζει για τη στοχοθεσία και απειλεί με την αξιολόγηση.\nΗ στάση της εργοδοσίας του ΟΤΕ θυμίζει πολύ την στάση της κυβέρνησης προς τους υγειονομικούς. Οι υγειονομικοί εκφράζουν με κάθε τρόπο την αγωνία τους για τις τεράστιες ελλείψεις των νοσοκομείων σε ανθρώπινο δυναμικό, σε εξοπλισμό, σε μέσα προστασίας και η κυβέρνηση τους χειροκροτά από τα μπαλκόνια ενώ ταυτόχρονα αντί να επιτάξει τις ιδιωτικές δομές, δίνει πακτωλό χρημάτων στους επιχειρηματικούς ομίλους της υγείας που αισχροκερδούν εις βάρος του λαού εκμεταλλευόμενοι την πανδημία.\nΣε αυτές τις συνθήκες αναδεικνύεται πιο έντονα από ποτέ και η σπουδαιότητα του κλάδου των ΤΠΕ και του ΟΤΕ κατ’ επέκταση, ως του μεγαλύτερου μονοπωλίου. Αναδεικνύεται ότι οι τηλεπικοινωνίες επηρεάζουν όλο το φάσμα της ζωής των ανθρώπων αλλά αποτελούν και το νευρικό σύστημα της οικονομίας. Οι τηλεπικοινωνίες αναδεικνύονται στο δεύτερο σπουδαιότερο τομέα μετά τον τομέα της υγείας. Παρέχουν στο λαό την απαραίτητη πρόσβαση σε υπηρεσίες υγείας, υποστηρίζουν την καθημερινότητα του σε συνθήκες καραντίνας, ενώ παράλληλα υποστηρίζουν τη συνέχιση της λειτουργίας μιας σειράς κλάδων της οικονομίας που διαφορετικά θα είχαν παραλύσει.\nΚι ενώ συμβαίνουν όλα αυτά η κυβέρνηση λειτουργώντας για λογαριασμό των επιχειρηματικών ομίλων προσπαθεί εν μέσω πανδημίας να νομοθετήσει μια σειρά αντεργατικών μέτρων επιδιώκοντας αυτά να μείνουν και μετά το πέρας της πανδημίας. Είναι χαρακτηριστικό ότι έχει κλείσει για 2 μήνες τις επιθεωρήσεις εργασίας, επιτρέποντας στους εργοδότες να ξεσαλώσουν ενώ ανάμεσα στα άλλα εκτρωματικά που περασε μέσα από τις Πράξεις Νομοθετικού Περιεχομένου (ΠΝΠ) που εξέδωσε, προβλέπεται ότι ο εργοδότης έχει δυνατότητα επιβολής μονομερώς και για 6 μήνες εκ περιτροπής εργασία με μείωση μισθών κατά 50%. Μέτρο που αφορά όλες τις επιχειρήσεις. Δηλαδή, ακόμα και αυτές που βγαίνουν κερδισμένες μέσα στην κρίση.\nΒέβαια, η εργοδοσία και η κυβέρνηση δεν θα μπορούσαν να προχωρούν το σχεδιασμό τους αν δεν είχαν την στήριξη της πλειοψηφίας του συνδικαλιστικού κινήματος τόσο στον ΟΤΕ όσο και στη ΓΣΕΕ. Στον ΟΤΕ τόσο η πλειοψηφία της ΟΜΕ όσο και των σωματείων εκδίδουν ανακοινώσεις που δεν λένε κουβέντα για τον κίνδυνο που διατρέχουν οι συνάδελφοι αλλά και το κοινωνικό σύνολο από το γεγονός ότι η εργοδοσία τους έχει πλήρως εκτεθειμένους στον κορωνοϊό. Από τη μια πλευρά τους λένε ήρωες και από την άλλη υπογράφουν ΣΣΕ που μετατρέπουν τον ηρωισμό σε ακόμα μεγαλύτερα κέρδη για την εργοδοσία, σε ακόμα μεγαλύτερα μερίσματα για τους μετόχους. Αντίστοιχα, και η κυβέρνηση για όλα όσα έχει περάσει εν μέσω πανδημίας επικαλείται τη συμφωνία των κοινωνικών εταίρων, δηλαδή και της πλειοψηφία της ΓΣΕΕ. Πλειοψηφία η οποία σιωπά επιδεικτικά για όσα αναφέρουν οι ΠΝΠ και για όσα βιώνει ο λαός και οι εργαζόμενοι. Σιωπά για την τραγική κατάσταση στη δημόσια υγεία και για όσα καταγγέλλουν οι υγειονομικοί. Σιωπά ενώ καθημερινά γίνονται εκατοντάδες απολύσεις (μόνο στο αεροδρόμιο εκατοντάδες εργαζόμενοι απολύθηκαν με e-mail), εκατοντάδες χιλιάδες εργαζόμενοι δεν ξέρουν αν θα πληρωθούν, σε πάρα πολλούς έχει γίνει αναστολή σύμβασης. Σιωπά και για όσους δουλεύουν σε κλάδους που αυξήθηκε η δουλειά (super market, logistics, τηλεπικοινωνίες) οι οποίοι εργάζονται πλήρως εκτεθειμένοι στον ιό και με διαλυμένα ωράρια. Είναι, πλέον ξεκάθαρο και στον πλέον δύσπιστο, ότι τόσο οι πλειοψηφίες των σωματείων του ΟΤΕ, όσο και της ΟΜΕ και της ΓΣΕΕ το μόνο που κάνουν είναι να εξυπηρετούν τους στόχους της εργοδοσίας και των κυβερνήσεων.\nΚατηγορίες: Ανακοινώσεις, ΣΣΕ, Cosmote\nΜε ευθύνη της εργοδοσίας οι τεχνικοί του ΟΤΕ κάνουν delivery τον κορονάϊο στους συνδρομητές και οι εργαζόμενοι στα καταστήματα παλεύουν να τον αποφύγουν, χωρίς μέτρα προστασίας.\nΟι υπεύθυνοι πρέπει να λογοδοτήσουν\nΤην ώρα που η κυβέρνηση παίρνει μέτρα ασφυκτικού περιορισμού των μετακινήσεων, προσπαθώντας να ρίξει την ευθύνη στο λαό για όσα συμβούν, την ίδια ώρα επιτρέπει σε μια σειρά μεγάλων επιχειρήσεων να μετατρέπουν τους εργαζόμενους σε μέσα εκθετικής αύξησης και εξάπλωσης του κορονάϊου. Χαρακτηριστικό παράδειγμα αποτελεί ο ΟΤΕ.\nΑπό το ξέσπασμα της πανδημίας επισημάναμε, καταγγέλλοντας το γεγονός και στους αρμόδιους φορείς, ότι οι εργαζόμενοι του ΟΤΕ που δεν δουλεύουν από σπίτι (τεχνικοί, καταστήματα) δουλεύουν χωρίς στοιχειώδη μέτρα προστασίας με αποτέλεσμα να γίνονται μέσα διασποράς του κορονάϊου.\nΟι δύο και πλέον χιλιάδες τεχνικοί πεδίου του ΟΤΕ πιέζονται από την εργοδοσία να μπαίνουν καθημερινά σε χιλιάδες, αν όχι σε δεκάδες χιλιάδες, σπίτια. Καταλαβαίνει πολύ εύκολα κανείς ότι αν ένας τεχνικός γίνει φορέας του ιού στις μέρες που θα μεσολαβήσουν μέχρι να εκδηλώσει τα συμπτώματα θα έχει μπει σε δεκάδες σπίτια. Κοινώς, κάνει delivery τον ιό σε ένα μεγάλο πλήθος ανθρώπων. Επειδή πολλοί συνάδελφοι αρνούνται να μπουν σε σπίτια συνδρομητών, είναι τόσο απροκάλυπτα κυνικοί οι εκπρόσωποι της εργοδοσίας που τους εκβιάζουν ακόμα και με την αξιολόγηση ώστε να τους αναγκάσουν να μπαίνουν στα σπίτια. Και σαν να μην έφθαναν όλα αυτά τους πιέζουν να κάνουν και πωλήσεις γιατί: «είναι ευκαιρία να πουλήσουμε αναβαθμίσεις ταχύτητας τώρα που ο κόσμος μένει στο σπίτι». Στην αναμπουμπούλα ο λύκος χαίρεται που λέει κι ο λαός μας...\nΚατηγορίες: Ανακοινώσεις, Υγεία και Ασφάλεια\nΚαθημερινά όλο και περισσότεροι συνάδελφοι «κάθονται σπίτι» γιατί παρουσιάζουν ύποπτα συμπτώματα κορωνοϊου, ωστόσο εφαρμόζοντας τις οδηγίες του ΕΟΔΥ δεν κάνουν το τεστ για να εξακριβωθεί αν έχουν νοσήσει από κορωνοϊό ή από κάτι άλλο γιατί τα συμπτώματα είναι ήπια και γιατί το τεστ στα ιδιωτικά διαγνωστικά κέντρα κοστίζει πάνω από 150€. Και ο πλέον δύσπιστος καταλαβαίνει ότι κάποιοι από αυτούς τους συναδέλφους είναι εξαιρετικά πιθανό να είναι φορείς του κορωνοϊού. Ελπίζουμε και ευχόμαστε οι συνάδελφοι αυτοί να μην ανήκουν σε κάποια ευπαθή ομάδα και μην έχουν και στο οικογενειακό τους περιβάλλον κάποιον που να ανήκει.\nΕίναι προφανές ότι η πιθανότητα κάποιος από αυτούς τους συναδέλφους να είναι φορέας του κορωνοϊού είναι πολύ υψηλή. Άλλωστε,δεν είναι ανάγκη να είσαι μάντης για να προβλέψεις ότι κάποιος εργαζόμενος θα νοσήσει από τη στιγμή που η εργοδοσία ασκεί πίεση στους τεχνικούς να μπαίνουν στους χώρους των πελατών και δεν λαμβάνει ακόμα και στοιχειώδη μέτρων προφύλαξης των εργαζόμενων στα καταστήματα, αδιαφορώντας εγκληματικά για την υγεία των εργαζόμενων αλλά και τη δημόσια υγεία, αφού ειδικά για τους εργαζόμενους στα καταστήματα είναι αδύνατη και ιχνηλάτηση των επαφών τους. Για μια ακόμη φορά αποδεικνύεται ότι μπροστά στην κερδοφορία η διοίκηση του ΟΤΕ δεν υπολογίζει τίποτα. Θυμίζοντας σκοτεινές εποχές, στελέχη της εταιρίας λένε στους συναδέλφους ότι είναι ευκαιρία να πουλήσουν αναβαθμίσεις ταχύτητας λόγω των αυξημένων αναγκών που δημιουργεί στους πελάτες η πολύωρη παραμονή στο σπίτι!\nΝα επιταχθεί ο ιδιωτικός τομέας υγείας ώστε να μπορεί ο λαός και καθε εργαζόμενος να κάνει δωρεάν το τεστ για τον κορωνοϊό. Να σταματήσει η αισχροκέρδια\nΗ διοίκηση του ΟΤΕ να ενημερώσει το σύνολο των πελατών που επισκέφθηκαν οι συνάδελφοι που νοσούν τις τελευταίες μέρες καθώς και τις αρμόδιες αρχές ώστε να γίνει η σωστή ιχνηλάτηση των επαφών για να περιοριστεί η διασπορά του ιού.\nΝα βγει εδώ και τώρα εντολή από την εργοδοσία ότι δεν μπαίνει κανένας τεχνικός σε χώρους πελάτη και όλες οι εργασίες ολοκληρώνονται εκτός του χώρου.\nΣε περιπτώσεις που θα παραστεί ανάγκη μετάβασης σε νοσοκομείο, σε κάποιο άλλο κτήριο υγειονομικής περίθαλψης ή σε κάποιο μαζικό χώρο τα συνεργεία θα είναι, τουλάχιστον, διμελή ώστε να τελειώνουν γρήγορα οι εργασίες και οι τεχνικοί να πηγαίνουν με ειδικές στολές μιας χρήσης οι οποίες θα συνοδεύονται από τις απαραίτητες οδηγίες για την αποφυγή μετάδοσης ή διασποράς του ιού.\nΑπολύμανση όλων των χώρων των ΤΤΛΠ (κατανεμητές, αποθήκες, γραφεία κλπ) και των οχημάτων\nΚαμιά κουβέντα για στόχους. Μόνος στόχος είναι η προστασία της δημόσιας υγείας.\nΟ μέγιστος αριθμός πελατών να είναι ένας ανά εργαζόμενο με ευθύνη της εταιρίας.\nΕπιμελής Καθαριότητα με απολυμαντικά μέσα ανά 2ωρο σε πληκτρολόγια, ποντίκια, καθίσματα, air – condition, γενικά τα εργαλεία που χρησιμοποιούν καθημερινά οι εργαζόμενοι.\nΝα μην τολμήσει να εφαρμόσει, με πρόσχημα την πανδημία, εκ περιτροπής εργασία – μερική απασχόληση – διαθεσιμότητα εργαζομένων.\nΚΑΤΑΓΓΕΛΙΑ ΓΙΑ ΤΗ ΜΕΤΑΤΡΟΠΗ ΤΩΝ ΕΡΓΑΖΟΜΕΝΩΝ ΤΟΥ ΚΛΑΔΟΥ ΤΗΛΕΠΙΚΟΙΝΩΝΙΩΝ & ΠΛΗΡΟΦΟΡΙΚΗΣ ΣΕ ΜΗΧΑΝΙΣΜΟ ΔΙΑΣΠΟΡΑΣ ΤΟΥ ΚΟΡΟΝΟΪΟΥ ΜΕ ΕΥΘΥΝΗ ΤΗΣ ΕΡΓΟΔΟΣΙΑΣ\nΑΠΑΙΤΟΥΜΕ ΤΗΝ ΕΠΕΜΒΑΣΗ ΤΩΝ ΑΡΜΟΔΙΩΝ ΑΡΧΩΝ ΓΙΑ ΤΗΝ ΠΡΟΣΤΑΣΙΑ ΤΗΣ ΔΗΜΟΣΙΑΣ ΥΓΕΙΑΣ\nΤα συνδικάτα μας καταγγέλλουν τις επιχειρήσεις του κλάδου τηλεπικοινωνιών και πληροφορικής. Με πρωτοστάτες τους μεγάλους ομίλους το σύνολο των επιχειρήσεων θέτουν σε άμεσο κίνδυνο την υγεία των εργαζόμενων αλλά και τη δημόσια υγεία. Το ενδιαφέρον τους για τη λήψη των απαραίτητων μέτρων προστασίας κατά του κορωνοϊού είναι όψιμο και σταμάτα όταν θίγεται έστω και στο ελάχιστο η κερδοφορία τους. Σε συνδυασμό με την απαράδεκτη κατάσταση που επικρατεί σε νοσοκομεία και στις μονάδες πρωτοβάθμιας υγείας, η κατάσταση για τους εργαζόμενους στον κλάδο μας είναι ιδιαίτερα επιβαρυμένη. Οι εργαζόμενοι που χρόνια ολόκληρα πληρώνουμε από την τσέπη μας τα ταμεία και το κράτος, δε μπορούμε ούτε μια εξέταση να κάνουμε, χωρίς να την πληρώσουμε αδρά από την τσέπη μας στα ιδιωτικά νοσοκομεία και στις κλινικές. Και όλα αυτά εξαιτίας της πολιτικής που έχουν ακολουθήσει όλες οι κυβερνήσεις. Όλο αυτό το σκηνικό θέτει σε άμεσο κίνδυνο την υγεία και την ζωή μας αλλά των οικογενειών μας.\nΠιο συγκεκριμένα καταγγέλλουμε τα παρακάτω:\nΜε πρώτο και κύριο τον ΟΤΕ οι επιχειρήσεις δίνουν εντολές στους τεχνικούς πεδίου, με λειψά και πολλές φορές μηδαμινά μέτρα προστασίας, να εισέρχονται σε οικίες πελατών, προκειμένου να αποκατασταθούν βλάβες και νέες συνδέσεις. Με αυτόν τον τρόπο οι τεχνικοί κινδυνεύουν οι ίδιοι να γίνουν φορείς του ιού αλλά και να μεταφέρουν τον ιό σε δεκάδες οικίες που με βάση την οδηγία που έχει δοθεί, πρέπει να επισκέπτονται καθημερινά.\nΓια τους εργαζόμενους στα καταστήματα, τα οποία κράτησε η κυβέρνηση ανοιχτά για να πληρώνονται λογαριασμοί (!) επίσης τα μέτρα που έχουν πάρει μέχρι τώρα οι επιχειρήσεις είναι αστεία, καθώς σε πολλές δεν ρυθμίζεται το πόσα άτομα εισέρχονται κάθε φορά στο κατάστημα και παρατηρείται σχεδόν καθολική έλλειψη μέτρων ατομικής προστασίας και απολύμανσης των χώρων.\nΣτα κτήρια εκείνα που απαιτείται φυσική παρουσία ή δε μπορούν να παρθούν μέτρα απομακρυσμένης εργασίας, η ήδη επιβαρυμένη κατάσταση με το στοίβαγμα των εργαζομένων, έχει φτάσει στο απροχώρητο. Μάλιστα πολλές επιχειρήσεις του κλάδου, ακόμα και μετά από επιβεβαιωμένα κρούσματα (Vodafone, Forthnet) αρνούνται να κλείσουν τους χώρους για απολύμανση και μεταφέρουν το προσωπικό από το ένα κτήριο στο άλλο, με αποτέλεσμα τον κίνδυνο της ακόμα μεγαλύτερης διασποράς της πανδημίας μεταξύ των εργαζομένων αλλά και του κοινωνικού συνόλου.\nΕξέχουσα θέση, στις πολλές καταγγελίες που έχουμε λάβει, κατέχει αυτή για την Teleperformance (Call Center με χιλιάδες εργαζόμενους), όπου συνάδελφοι μας καταγγέλλουν πως πέρα από το ότι τα μέτρα προστασίας είναι μηδαμινά, οι χώροι δεν έχουν αποσυμφορηθεί ενώ «εφαρμόζεται το μέτρο» της θερμομέτρησης κατά την είσοδο στο κτήριο από security ή οι εργαζόμενοι διαχωρίζονται με απόφαση της εργοδοσίας σε υγιείς και ασθενείς ανά κτήριο.\nΣε όλα τα παραπάνω πρέπει να προσθέσουμε και τις εκατοντάδες καταγγελίες που φτάνουν καθημερινά στο σωματείο μας που έχουν να κάνουν με υποχρεωτικές άδειες από την κανονική άδεια των εργαζομένων, άδειες άνευ αποδοχών και από την άλλη εξαντλητικά ωράρια και αναγκαστικές υπερωρίες για άλλες ειδικότητες. Επίσης σε πολλές επιχειρήσεις πληροφορικής ήδη οι εργοδότες κάνουν προσπάθεια να τροποποιήσουν ατομικές συμβάσεις εργαζομένων, να χρησιμοποιήσουν το μέτρο της εκ περιτροπής εργασίας, να καλούν τους εργαζόμενους να δουλέψουν δεκάδες ώρες υπερωρίας απλήρωτα και άλλα μέτρα που καταστρατηγούν τα δικαιώματά μας.\nΤο συνδικάτο μας από την πρώτη στιγμή που ξεσπάσματος της επιδημίας έχει προτείνει και έχει απαιτήσει συγκεκριμένα μέτρα για την προστασία της υγείας των εργαζομένων του κλάδου αλλά και του κοινωνικού συνόλου.\nΑπό την άλλη οι διοικήσεις των επιχειρήσεων του κλάδου έχουν μόνο κριτήριο την διατήρηση και την αύξηση της κερδοφορίας τους. Σε αυτή την κατεύθυνση υποκριτικά διακηρύσσουν την υπεράσπιση της επικοινωνίας, αξιοποιούν την έλλειψη ελεγκτικών μηχανισμών, εκμεταλλεύονται την συνολική πολιτική της κυβέρνησης για να μην τηρούν ούτε καν αυτά τα ελάχιστα μέτρα που υποτίθεται έχουν «αναγκαστικό χαρακτήρα» και αφορούν το σύνολο των εργαζομένων.\nΑπαιτούμε από την κυβέρνηση και τις διοικήσεις των επιχειρήσεων να αναλάβουν τώρα την ευθύνη τους, να πάρουν τώρα μέτρα. Να μας κάνουν ξεκάθαρο αν για τους εργαζόμενους του κλάδου, ισχύει η λογική της «αγέλης» όπως αυτή που τηρεί η Βρετανική κυβέρνηση.\nΤο άνοιγμα όλων των κλειστών Μονάδων Εντατικής Θεραπείας και την λειτουργία όλων των ανενεργών μονάδων Υγείας.\nΤην 24ωρη λειτουργία των μονάδων Πρωτοβάθμιας Φροντίδας Υγείας.\nΤην άμεση πρόσληψη μόνιμου προσωπικού πλήρους απασχόλησης και μονιμοποίηση όλων των συμβασιούχων και των επικουρικών στα νοσοκομεία .\nΤην δωρεάν από το κράτος παροχή όλων των μέτρα προφύλαξης σε όλο τον πληθυσμό για να παταχθεί η αισχροκέρδεια.\nΤην ιατρική παρακολούθηση προνοιακών ιδρυμάτων, σχολείων όλων των βαθμίδων, στρατιωτικών μονάδων και προσφυγικών δομών.\nΜε ευθύνη του κράτους μέτρα προστασίας σε χώρους αναγκαστικής συνάθροισης, όπως Μέσα Μαζικής Μεταφοράς.\nΤη συγκρότηση μεικτών υγειονομικών επιτροπών ανά εταιρεία στις οποίες θα συμμετέχουν εκπρόσωποι της εργοδοσίας, των εργαζόμενων (ΕΥΑΕ) και εξειδικευμένο επιστημονικό προσωπικό. Με αυτό τον τρόπο θα διασφαλίσουμε ότι οι αποφάσεις θα λαμβάνονται με βάση τα ιατρικά δεδομένα και τις ανάγκες που προκύπτουν στους χώρους δουλειάς.\nΚαμία αλλαγή σύμβασης προς το χειρότερο.\nΝα ανανεωθούν άμεσα όλες οι συμβάσεις ορισμένου χρόνου και να μετατραπούν σε αορίστου\nΚανένα μεροκάματο χαμένο\nΚαμία άνευ αποδοχών άδεια. Καμία χαμένη μέρα κανονικής άδειας. Δεν δεχόμαστε να ροκανιστούν οι κανονικές μας άδειες, απαιτούμε πλήρεις μισθούς σε περίπτωση εκ περιτροπής εργασίας λόγω της πανδημίας. Όσες δεν καλύπτονται από το κράτος, να δοθούν άδειες πληρωμένες με ευθύνη της εταιρείας.\nΞεκαθαρίζουμε ότι η εφαρμογή της τηλεργασίας θα γίνει μόνο για την περίοδο αντιμετώπισης της πανδημίας. Καμία σκέψη για επιβολή της επ’ αόριστον και κατά συνέπεια να μην υπάρξουν τροποποιητικές συμβάσεις που να επιτρέπουν αυτό το καθεστώς.\nΑπαιτούμε την προστασία του ωραρίου, όχι στην δουλειά λάστιχο. Όχι στην εντατικοποίηση της εργασίας, καμία επιμήκυνση του εργάσιμου χρόνου, υπερασπιζόμαστε το 8ωρο.\nΑπαιτούμε την παροχή όλου του απαραίτητου εξοπλισμού από τις επιχειρήσεις (γραφείο, καρέκλες, laptop, οθόνες, σύνδεση στο Internet κτλ). Κανένας δεν εργάζεται με δικά του μέσα. Είναι ευθύνη της εταιρείας\nΕυθύνη της εταιρείας είναι επίσης η διασφάλιση της ασφάλειας της πληροφορίας, των προσωπικών δεδομένων των εργαζομένων αλλά και των εταιρικών δεδομένων για την περίοδο εργασίας στο σπίτι. Καμία μετακύληση ευθυνών στον εργαζόμενο.\nΞεκαθαρίζουμε ότι όσοι εργαζόμενοι κρατάνε τα παιδιά τους να τους δοθεί ειδική άδεια που δικαιούνται αντί να εργάζονται στο σπίτι.\nΆτομα που ανήκουν σε ευπαθείς ομάδες ή είναι γονείς με παιδιά ΑΜΕΑ να πάρουν ειδική άδεια με πλήρεις αποδοχές όχι από την κανονική τους και σε όσους εργαζόμενους νοσούν προκειμένου να αναρρώσουν αλλά και για πρόληψη της διασποράς εάν κάποιος εργαζόμενος έχει άρρωστο κάποιο μέλος της οικογένειας ή παιδί.\nΜε ευθύνη και κόστος που θα επιβαρύνει το κράτους και τις επιχειρήσεις, οι εργαζόμενοι που εξακολουθούν να έρχονται σε επαφή με κοινό ή συναθροίζονται σε μικρούς χώρους άνω των 10 ατόμων, να εξετάζονται άμεσα αν είναι και οι ίδιοι φορείς, σε περίπτωση που έρθουν σε επαφή με κάποιο κρούσμα ή νοσήσουν.\nΑναστολή των πληρωμών στα ταμεία των καταστημάτων. Να μην κοπεί κανένα τηλέφωνο συνδρομητή όσο διαρκεί η προσπάθεια αντιμετώπισης της πανδημίας.\nΝα εκδοθεί ξεκάθαρη οδηγία για τους τεχνικούς πεδίου ότι όλες οι δουλειές θα ολοκληρώνονται εκτός του χώρου του πελάτη, μέχρι και την είσοδο της πολυκατοικίας.\nΣε περιπτώσεις που θα παραστεί ανάγκη μετάβασης σε νοσοκομείο, σε κάποιο άλλο κτήριο υγειονομικής περίθαλψης ή σε κάποιο μαζικό χώρο ο τεχνικός να πηγαίνει με ειδική στολή μιας χρήσης η οποία θα συνοδεύεται από τις απαραίτητες οδηγίες για την αποφυγή μετάδοσης ή διασποράς του ιού.\nΟ μέγιστος αριθμός πελατών να είναι ένας ανά εργαζόμενο με ευθύνη των επιχειρήσεων.\nΆμεση απολύμανση εκείνων των κτηρίων όπου υπάρχει έστω και ένας εργαζόμενος που ήρθε σε επαφή με κρούσμα.\nΜέτρα υγιεινής και ασφάλειας.\nΑτομικά γραφεία, ακουστικά, πληκτρολόγια σε όλους τους εργαζόμενους\nΑγορά πιστοποιημένων απορρυπαντικών απολυμαντικών, πιο συχνή καθαριότητα – απολύμανση στους χώρους, καλός εξαερισμός των χώρων, και συχνή απολύμανση των χώρων. Παροχή ατομικών ειδών προστασίας (μάσκα, γάντια, απολυμαντικά). Να τοποθετηθούν αντισηπτικά σε κεντρικά σημεία σε κάθε χώρο δουλειάς\nΑποσυμφόρηση των χώρων με ευθύνη των εταιρειών και του κράτους. Η πρόληψη της διασποράς δεν μπορεί να εφαρμόζεται μόνο στα τμήματα που έχουν δυνατότητα τηλεργασίας. Είναι ευθύνη της κάθε εταιρίας και του κράτους να βρει τον τρόπο και τα μέσα ώστε μέτρα πρόληψης να εφαρμόζονται και στα υπόλοιπα τμήματα και χώρους δουλειάς. Μπορούν παραδείγματος χάριν να αξιοποιηθούν δεκάδες κτήρια των επιχειρήσεων των τηλεπικοινωνιών, που αυτή τη στιγμή είναι άδεια και θα έδιναν πολύ μεγαλύτερες δυνατότητες σε αυτή την κατεύθυνση.\nΝα απολυμαίνονται τακτικά τα λεωφορεία από/προς τους σταθμούς του Μετρό με ευθύνη των εταιρειών (όπως η Ιντρακομ) που τα παρέχουν και να πληρωθούν τα έξοδα μετακίνησης σε όσους για λόγους ασφαλείας έρχονται με δικό τους όχημα για εργασία ή να ανασχεδιαστούν τα δρομολόγια ώστε να μην παίρνουν οι συνάδελφοι τα δημόσια ΜΜΜ για να έλθουν στην εργασία τους.\nΤο κείμενο αυτό υπογράφουν μέχρι στιγμής τα κάτωθι σωματεία:\nΣυνδικάτο Εργατοϋπαλλήλων Τηλεπικοινωνιών και πληροφορικής Νομού Αττικής (ΣΕΤΗΠ)\nΣωματείο Νέων Τεχνολογιών & Τηλεπικοινωνίων Νομού Αχαΐας «Η ΕΝΟΤΗΤΑ»\nΠανελλήνιο Σωματείο Εργαζομένων στην Wind (ΠΑΣΕWIND)\nΣωματείο Εργαζομένων FORTHNET – NETMED\nΣωματείο Εργαζομένων στην Vodafone - 360Connect και λοιπές θυγατρικές\nΕπιχειρησιακό Σωματείο Cosmote-Evalue – Νομού Αττικής\nΠληθαίνουν καθημερινά οι καταγγελίες συναδέλφων σχετικά με την αξιολόγηση και την επίθεση που έχει εξαπολύσει η εργοδοσία. Η επίθεση αφορά ιδιαίτερα αυτούς που θέλει να εκβιάσει να φύγουν με τα προγράμματα απολύσεων αλλά και όσους είχαν πρωτοπόρα στάση κατά τη διάρκεια της απεργίας. Οι δικαιολογίες που λέγονται στους συναδέλφους για την πτώση της βαθμολογίας τους είναι εξοργιστικές. Σε άλλους λένε ότι είναι πολύ τυπικοί και αυτό δεν τους επιτρέπει να έχουν αυξημένη απόδοση και σε άλλους το ακριβώς αντίθετο. Οι δείκτες απόδοσης στους τεχνικούς αξιοποιούνται κατά το δοκούν ενώ ακούστηκε μέχρι και ότι οι εργασίες που δεν είναι στον πίνακα που έχει φτιάξει εντελώς αυθαίρετα η εργοδοσία και καθορίζει το συντελεστή κάθε εργασίας δεν υπολογίζονται στο σύνολο των εργασιών που έχει διεκπεραιώσει ένα εργαζόμενος! Όσοι ήταν πρωτοπόροι την απεργία πετσοκόβονται στο ζήτημα της συμπεριφοράς.\nΝα καταργήσουμε την «αξιολόγηση» στην πράξη εφαρμόζοντας το ομόφωνο ψήφισμα της 39ης Συνέλευσης Αντιπροσώπων της ΠΕΤ-ΟΤΕ\nΓια μια ακόμη χρονιά η διοίκηση του ΟΤΕ ξεκίνησε τη διαδικασία της «αξιολόγησης» του προσωπικού. Μια διαδικασία που αποτελεί την αποθέωση του Διευθυντικού Δικαιώματος αφού η εργοδοσία, όπως έχει φανεί όλα τα τελευταία χρόνια, αξιολογεί τους εργαζόμενους με κυρίαρχο στόχο την καλλιέργεια ανασφάλειας και εκφοβισμού. Είναι το μαστίγιο της εργοδοσίας. Φέτος η περίοδος της αξιολόγησης γίνεται σε ένα χρονικό διάστημα που η εργοδοσία έχει εντείνει την τρομοκράτηση των εργαζόμενων με τα σενάρια για τη δημιουργία θυγατρικών και την στοχοποίηση συγκεκριμένων εργαζόμενων ώστε να υπογράψουν την απόλυσή τους. Όλα αυτά προμηνύουν ότι εργοδοσία θα αξιοποιήσει την αξιολόγηση για να εντείνει αυτό το φόβο και να οδηγήσει στην έξοδο τους εργαζόμενους που δεν θέλει.\nΒέβαια, όπως έχει φανεί τις τελευταίες εβδομάδες, και αυτή η προσπάθεια της εργοδοσίας θα γίνει με την υποστήριξη της πλειοψηφίας της ΟΜΕ – ΟΤΕ και των συνδικάτων που παρακολουθούν τις εξελίξεις χωρίς να παρεμβαίνουν με στόχο να προχωρήσει ο σχεδιασμός της εργοδοσίας απρόσκοπτα.


Το Αφηρημένο Blog: Σύντομες Ειδήσεις της Ημέρας 21.9.2019\nΈκκληση ΟΗΕ για δράση απέναντι στον κίνδυνο της κλιματικής κρίσης. Έκκληση για δράση απηύθυνε ο Γενικός Γραμματέας του ΟΗΕ Αντόνιο Γκουτέρες, με αφορμή τη σημερινή Διεθνή Ημέρα Ειρήνης και τον κίνδυνο που θέτει η κλιματική κρίση στην ευημερία και τις ελευθερίες των ανθρώπων. Η κλιματική έκτακτη ανάγκη απειλεί την ασφάλειά μας, τα νοικοκυριά μας και τις ζωές μας, ανέφερε ο κ. Γκουτέρες, εξηγώντας ότι αυτός είναι και ο λόγος που συγκαλεί τη Σύνοδο για την Κλιματική Δράση στις 23 Σεπτεμβρίου. kathimerini.gr\nΕπιχείρηση rebranding της Ελλάδας στη Νέα Υόρκη. Επιχείρηση rebranding της Ελλάδας αναλαμβάνει ο Κυριάκος Μητσοτάκης με αφορμή την παρουσία του στη Νέα Υόρκη για τη Γενική Συνέλευση του ΟΗΕ, η οποία εστιάζει στην «πράσινη ατζέντα», ενώ, εκτός από τις διμερείς επαφές με ηγέτες, προγραμματίζει πλήθος συναντήσεων με επενδυτές και επενδυτικούς οίκους. kathimerini.gr\n5,8 Ρίχτερ στην Αλβανία. Ισχυρή σεισμική δόνηση έπληξε το απόγευμα του Σάββατου την Αλβανία. Ο σεισμός, μεγέθους 5,8 Ρίχτερ, καταγράφηκε στις 17:04 (ώρα Ελλάδος) και είχε επίκεντρο στον θαλάσσιο χώρο της Αδριατικής, 34 χιλιόμετρα δυτικά των Τιράνων. Σύμφωνα με το Ευρωμεσογειακό Ινστιτούτο, το εστιακό του βάθος υπολογίζεται στα 10 χλμ. Λίγα λεπτά αργότερα σημειώθηκε και δεύτερη δόνηση, μεγέθους 5 Ρίχτερ. Οι αρχές κάνουν λόγο για 105 τραυματίες, οι οποίοι έχουν μεταφερθεί στα νοσοκομεία των Τιράνων και του Δυρραχίου, χωρίς κάποιος εξ αυτών να βρίσκεται σε κίνδυνο. Από τις σεισμικές δονήσεις έχουν υποστεί ζημιές αρκετά κτίρια. Οι δύο σεισμοί έγιναν αισθητοί και σε περιοχές της βόρειας Ελλάδας, όπως στην Κέρκυρα. kathimerini.gr\nΑλ. Τσίπρας: "Ήρθε η στιγμή για ένα μεγάλο προοδευτικό μέτωπο με κορμό την Αριστερά, τους Σοσιαλιστές και τους Πράσινους", υπογράμμισε από τη Ρώμη ο πρόεδρος του ΣΥΡΙΖΑ, Αλέξης Τσίπρας στην παρέμβασή του σε συνεδρία με τίτλο: "Ένα Νέο Προοδευτικό Μέτωπο για την Ευρώπη", στο φεστιβάλ του Articolo Uno, σχηματισμού που μετέχει στη νέα κυβέρνηση. ΑΠΕ-ΜΠΕ\nΤο προσφυγικό στη συνάντηση Πάπα - Τσίπρα. Το προσφυγικό μαζί με τις ανισότητες και την ανάγκη ενίσχυσης της κοινωνικής συνοχής ήταν στο επίκεντρο της συνάντησης που είχε σήμερα ο αρχηγός της αξιωματικής αντιπολίτευσης Αλέξης Τσίπρας με τον Πάπα Φραγκίσκο στο Βατικανό. Όπως διέρρευσε, ο κ. Τσίπρας ευχαρίστησε τον Ποντίφικα για την αλληλέγγυα στάση του στο θέμα των προσφύγων,ενώ ο Φραγκίσκος συνεχάρη τον πρώην πρωθυπουργό για την ανθρώπινη διαχείριση του θέματος αυτού καθώς για την έξοδο της Ελλάδας από την οικονομική κρίση. Τέλος εξέφρασε και την θετική του εκτίμηση σχετικά με τη Συμφωνία των Πρεσπών. Deutsche Welle\nΕντοπίστηκε στη Μύκονο o αεροπειρατής της πτήσης της TWA το 1985. Τριάντα τέσσερα χρόνια μετά την πολύκροτη υπόθεση, εντοπίσθηκε και την Παρασκευή στη Μύκονο από αστυνομικούς του τοπικού αστυνομικού τμήματος, 65χρονος αλλοδαπός, ο οποίος φέρεται να εμπλέκεται στην υπόθεση αεροπειρατείας της πτήσης TWA το 1985, από την Αθήνα προς τη Ρώμη. Τα στοιχεία του αναφέρονται σε εκκρεμές ευρωπαϊκό διωκτικό έγγραφο των γερμανικών Αρχών για αδικήματα περί τρομοκρατίας και συγκεκριμένα για υπόθεση αεροπειρατείας και απαγωγής τα έτη 1985 και 1987, ενώ αυτή την ώρα υπάρχει επικοινωνία με τις γερμανικές αρχές για να διαπισωτθεί εάν το ένταλμα είναι ακόμα σε ισχύ. kathimerini.gr\nΞήλωμα παράνομων διαφημιστικών πινακίδων. Από το πρωί του Σαββάτου ξεκίνησε η Περιφέρεια Αττικής το «ξήλωμα» των παράνομων και επικίνδυνων διαφημιστικών πινακίδων από τους δρόμους και κεντρικές λεωφόρους της Αθήνας - Η αφαίρεση ξεκίνησε από τη λεωφόρο Μεσογείων και θα συνεχιστεί και τις επόμενες μέρες. kathimerini.gr\nΓιγαντιαία αστυνομική κινητοποίηση στο Παρίσι. Σάββατο υψηλής τάσης το σημερινό, αφού τα «κίτρινα γιλέκα» είναι υποχρεωμένα να μοιραστούν τις αρτηρίες της πρωτεύουσας με δύο ακόμα διαδηλώσεις: μια για το κλίμα και μια για τις συντάξεις, ύστερα από πρόσκληση του συνδικάτου Εργατική Δύναμη (FO). Πολιτιστικό κερασάκι όλων αυτών είναι και η σημερινή« Ημέρα Πολιτιστικής Κληρονομιάς». Στην πραγματικότητα «πολιτιστικής και μη», καθιερωμένη από χρόνια και ιδιαίτερα δημοφιλής στο κοινό, με ουρές επισκεπτών έξω από τα δημόσια κτίρια. Deutsche Welle\nΤο Δέντρο της Ειρήνης στην Αθήνα. Με την ευκαιρία της Διεθνούς Ημέρας Ειρήνης (21 Σεπτεμβρίου) εγκαινιάστηκε σήμερα το Δέντρο της Ειρήνης στο πάρκο Ριζάρη. Την εκδήλωση τίμησε με την παρουσία του ο Πρόεδρος της Δημοκρατίας Προκόπης Παυλόπουλος, ο οποίος τέλεσε τα αποκαλυπτήρια του γλυπτού μαζί με τον δήμαρχο Αθηναίων Κώστα Μπακογιάννη και την Πρόεδρο του Σωματείου «ΕΛΠΙΔΑ» Μαριάννα Β. Βαρδινογιάννη. Το έργο είναι προσφορά προς την πόλη των Αθηνών από το Σωματείο "ΕΛΠΙΔΑ - Σύλλογος Φίλων Παιδιών με καρκίνο" με αφορμή τη συμπλήρωση 30 χρόνων από την ίδρυσή του. naftemporiki.gr\nΘρησκευτικά: Ανάπτυξη ορθόδοξης συνείδησης και απαλλαγή. Επανεξετάζει το πλαίσιο για το μάθημα των θρησκευτικών το υπ. Παιδείας μετά την απόφαση του ΣτΕ Οι δικαστές της Ολομέλειας έκριναν ότι πρέπει να επιδιώκεται η ανάπτυξη της ορθόδοξης χριστιανικής συνείδησης, ενώ σημείωσαν ότι ετερόδοξοι, αλλόθρησκοι και άθεοι έχουν δικαίωμα πλήρους απαλλαγής.Έντονη αντίδραση Γαβρόγλου. naftemporiki.gr\nΚατά 13,6% αυξήθηκαν τα τουριστικά έσοδα στο επτάμηνο του 2019. Σημαντικός πυλώνας για την ελληνική οικονομία αποδεικνύεται για άλλη μια φορά ο τουρισμός, με τις τουριστικές εισπράξεις να αυξάνονται με διψήφια ποσοστά τούς πρώτους επτά μήνες του τρέχοντος έτους. kathimerini.gr\nΗΠΑ: Στέλνουν στρατεύματα στον Κόλπο, παγώνουν την οικονομία του Ιράν. Την αποστολή επιπλέον αμερικανικών στρατευμάτων στην περιοχή του Περσικού Κόλπου ανακοίνωσαν οι ΗΠΑ, ύστερα από σχετικό αίτημα της Σαουδικής Αραβίας και των Ηνωμένων Αραβικών Εμιράτων και καθώς ανεβαίνει επικίνδυνα το θερμόμετρο στην περιοχή. Ως απάντηση στις επιθέσεις σε πετρελαϊκές εγκαστάσεις της Aramco, για τις οποίες Ριάντ και Ουάσιγκτον δείχνουν την Τεχεράνη, μεγιστοποιούν και την οικονομική πίεση. Με νέες κυρώσεις κατά της κεντρικής τράπεζας και του κρατικού επενδυτικού ταμείου προσπαθούν να παραλύσουν την τοπική οικονομία και να μπλοκάρουν τις όποιες εμπορικές συναλλαγές απομένουν με Ευρώπη και Ασία. naftemporiki.gr\nΑπειλές Τραμπ κατά των Ευρωπαίων. Ο πρόεδρος των ΗΠΑ Ντόναλντ Τραμπ απείλησε σήμερα να απελευθερώσει στα σύνορα της Ευρώπης τους τζιχαντιστές που κρατούνται από τους συμμάχους του στη Συρία, εάν η Γαλλία, η Γερμανία και οι άλλες ευρωπαϊκές χώρες δεν δεχτούν να επαναπατρίσουν τους υπηκόους τους. kathimerini.gr


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Οι φύλακες άγγελοι μας\nΔεκάδες οι ιστορίες με σκυλιά που σώζουν ανθρώπους τις μέρες των Χριστουγέννων.\nΗ είδηση με δυο λόγια: Ένας Αμερικανός μαζί με το σκυλί του εγκλωβίζονται στο αυτοκίνητο από χιονοθύελλα. Υπερεκτιμώντας τις δυνάμεις του, το εγκαταλείπει για να περπατήσει. Τέσσερα τετράγωνα μακριά από το σπίτι του, καταρρέει. Η σκύλα του φέρνει βοήθεια και ο άνθρωπος διακομίζεται ημιθανής στο νοσοκομείο. Μετά τρείς ημέρες σε κωματώδη κατάσταση, κάποιος φέρνει το σκυλί στο κρεβάτι του. Λίγα λεπτά αργότερα, ο τύπος συνέρχεται. Σήμερα είναι μια χαρά. Και τα Χριστούγεννα είναι σχεδόν εδώ...\nΜε μια σύντομη αναζήτηση στο Διαδίκτυο θα βρείτε αρκετές παρόμοιες ιστορίες, όλες με σκυλιά ήρωες και ανθρώπους που τους χρωστάνε τη ζωή τους, να εκτυλίσσονται κάπου εκεί, λίγο πριν από τα Χριστούγεννα. Αληθινές; Υπερβολικά δραματουργημένες; Κατασκευασμένες από το τίποτα; Δύσκολο να κρίνεις χωρίς να βάλεις το δάχτυλο σου εις τον τύπον των ήλων.\nΤις προάλλες, στη σύσκεψη για το επόμενο τεύχος του περιοδικού «Σκύλος και γάτα», είχαμε αυτή την κουβέντα. Οι ορθολογιστές μίλησαν για συμπτώσεις. Οι «ανοιχτόμυαλοι» για υπερφυσικές ικανότητες. Οι εκατοντάδες μεσάζοντες ανάμεσα στον πρώτο αφηγητή και το θρύλο, το γεγονός ότι το «είπε η τηλεόραση» και η ροπή να αποδίδουμε εύκολα εύσημα ανδρείας στους τετράποδους συντρόφους μας συσκοτίζουν περισσότερο την αναζήτηση της αλήθειας. Όμως, το ερώτημα είναι: Τη χρειαζόμαστε την αλήθεια;\nΑν μαθαίναμε (με κάποιον μυστικό τρόπο) ότι, αν κάτι πάει πολύ στραβά, ο σκύλος μας θα μας σώσει τη ζωή, θα τον φροντίζαμε περισσότερο; Θα τον παίρναμε μαζί μας συχνότερα; Θα τον αγαπούσαμε πιο πολύ; Αν είστε κάτι παραπάνω από «φιλόζωος των Χριστουγέννων», η απάντηση θα έπρεπε να είναι «όχι»! Αν όμως αμφιταλαντεύεστε, σας το λέω για να το ξέρετε: Τα σκυλιά είναι στην πραγματικότητα φύλακες άγγελοι και, με αντάλλαγμα λίγη τροφή και αγάπη, πολλαπλασιάζουν τις πιθανότητες σας για επιβίωση. Πρόκειται για μεγάλη ευκαιρία. Το σκέφτεστε ακόμα; Βουρ για σκύλο! Εεε, για άγγελο ήθελα να πω... ·\nK9LIFE/ Περιοδικό «Κ» της «Καθημερινής»


ΜΕΤΑΓΡΑΦΙΚΑ 1 - ΑΡΗΣ | Τα μπασκετικά κακώς κείμενα\nΜΕΤΑΓΡΑΦΙΚΑ 1 - ΑΡΗΣ\n0 0 Panos Kotzathanasis Κυριακή, 29 Μαΐου 2016 Edit this post\nΑρκετά ασχολήθηκα με διαιτησίες, παρασκηνιακά και λοιπά πέραν του αγωνιστικού και ίσως να παρασύρθηκα και κάπως από τα γεγονότα. Από τώρα λ...\nΑρκετά ασχολήθηκα με διαιτησίες, παρασκηνιακά και λοιπά πέραν του αγωνιστικού και ίσως να παρασύρθηκα και κάπως από τα γεγονότα. Από τώρα λοιπόν, τα αφήνω όλα αυτά πίσω μου, με την ευχή να μην χρειαστεί να ξαναασχοληθώ ποτέ.\nΑς περάσουμε λοιπόν στο αγαπημένο σπορ του καλοκαιριού, τα μεταγραφικά ξεκινώντας από τον Άρη ενώ θα ακολουθήσουν και άλλες ομάδες. Να σημειώσω εδώ πως οι επισημάνσεις είναι για να ανέβει η ομάδα επίπεδο και να αγγίξει την ποιότητα των ομάδων της Ευρωλίγκα.\nΣυμβόλαιο με τον Άρη για την επόμενη χρονιά έχουν οι Ξανθόπουλος, Ζάρας, Πελεκάνος, Φλιώνης, Δίπλαρος και Χρηστίδης.\nΤέσσερα ήταν τα μεγάλα προβλήματα στο ρόστερ του φετινού Άρη. Η έλλειψη ενός καλού «άσου» που να μπορεί και να οργανώνει και να σκοράρει, μιας και ο Ξανθόπουλος είναι καλός μόνο στο πρώτο και ο Ουότερς στο δεύτερο. Η έλλειψη τριαριού, μιας και ο Πελεκάνος για εξωαγωνιστικούς λόγους αλλά και λόγω ηλικίας (έχει κλείσει τα 35) δεν μπόρεσε να βοηθήσει ουσιαστικά ενώ ο Μούρτος, που κλήθηκε να καλύψει τη θέση, είναι στην πραγματικότητα γκαρντ (κατά καιρούς έχει αγωνιστεί και ως playmaker) ενώ παρά το φιλότιμό του, έχει ταβάνι ως παίκτης το οποίο το έχει φτάσει εδώ και καιρό. Τρίτον, η έλλειψη ενός βαρύ σέντερ, που να μπορεί να αντιμετωπίσει ανάλογα κορμιά στην άμυνα και να βοηθήσει παράλληλα στα ριμπάουντ, δύο τομείς που πόνεσαν πολύ τον Άρη φέτος, ιδιαίτερα στην Ευρώπη και παρά τις προσπάθειες του φιλότιμου Σίμτσακ. Τέταρτον, η ποιότητα του πάγκου, με την διαφορά ανάμεσα στους βασικούς (κυρίως τους Αμερικάνους) και τους υπόλοιπους του πάγκου να είναι πολύ μεγάλη.\nΩς εκ τούτου, ο Άρης θα πρέπει να ξεκινήσει την στελέχωση του ρόστερ φέρνοντας κάποιους από τους Έλληνες του εξωτερικού ώστε να αποκτήσει έναν κορμό πάνω στον οποίο θα μπορέσει να προσθέσει Αμερικάνους και κοινοτικούς. Ενδιαφέρουσες, αν και δεν είμαι σίγουρος για το πόσο προσιτές, μοιάζουν οι περιπτώσεις των Μπράμου, Βουγιούκα, Μπόγρη ενώ αρκετά πιο δύσκολη φαίνεται η περίπτωση του Θανάση Αντετοκούνμπο, για τον οποίο κανείς δεν ξέρει τι θα κάνει του χρόνου, κάτι που ισχύει και για τον Μήτογλου, ο οποίος για να πω την αλήθεια, από όσο τον βλέπω το καλοκαίρι με τις Εθνικές ομάδες, δεν με ενθουσιάζει σαν παίκτης. Δεν ξέρω βέβαια κατά πόσο έχει βελτιωθεί φέτος. Από κει και πέρα, καλές περιπτώσεις μοιάζουν του Τσαϊρέλη και του Σχορτσιανίτη, ο οποίος παρά τα προβλήματά του, για την Α1 είναι ακόμα πολύ δυνατός, όπως αποδείχτηκε σε πολλά παιχνίδια φέτος. Σε περίπτωση που δεν ευοδωθούν οι περιπτώσεις Ελλήνων, κάλλιστα μπορεί να στραφεί σε κοινοτικούς μιας και καλοί παίκτες υπάρχουν πολλοί και σε αυτήν την αγορά. Πχ δεν νομίζω να στεναχωρούσαν κανέναν παίκτες όπως ο Μιλισάβλιεβιτς και ο Κικάνοβιτς, τους οποίους ο Άρης αντιμετώπισε φέτος με την Άλμπα.\nΠροφανώς, από το τι θα γίνει με τους Έλληνες θα εξαρτηθούν και οι μεταγραφές των ξένων, οι οποίοι φέτος αναμένεται να είναι επιπέδου Ευρωλίγκα. Από τους τωρινούς, Ουότερς και Μακνίλ φαίνεται να παραμένουν (ο δεύτερος θα χρειαστεί αύξηση γιατί τα λεφτά που έπαιρνε φέτος δεν είχαν καμία σχέση με την αξία του), ο Οκάρο έχει ανεβάσει πολύ τις μετοχές του και πρωτίστως, έχει το μυαλό του στο NBA ενώ για τον Χάγκινς, αν και στην αρχή της χρονιάς τα δεδομένα ήταν διαφορετικά, πλέον μοιάζει να μην καίγονται για επέκταση ούτε ο Άρης ούτε ο ίδιος. Το πρώτο και μοναδικό όνομα που έχει ακουστεί ως τώρα είναι του Ερλ Κάλογουει, ο οποίος φέτος αγωνίστηκε στην Γκαζιάντεπ με 14,1 πόντους και 5,9 ασίστ ενώ διαθέτει και βουλγαρικό διαβατήριο. Προφανώς πρόκειται για πολύ καλή περίπτωση παίκτη, αν και 33 χρονών.\nΑπό τις αποχωρήσεις τώρα, Τσούπκοβιτς, Ζάρας (δεν απέδωσε σε καμιά περίπτωση τα αναμενόμενα ενώ στη θέση του υπάρχουν πάρα πολλοί καλοί ξένοι), Κοέν (ο οποίος ήταν δανεικός έτσι κι αλλιώς) Πελεκάνος και Πουλιανίτης (με 2,17 πόντους και 0,83 ασίστ σε σχεδόν δέκα λεπτά στον Κόροιβο φέτος αποδείχτηκε πως δεν μπορεί να σταθεί στην Α1, τουλάχιστον προς το παρόν) λογικά θα είναι οι πρώτοι που θα αποχωρήσουν ενώ λογικά ένας από Φλιώνη και Δίπλαρο θα δοθούν δανεικοί, πολύ πιθανόν και ο Χρηστίδης. Ο Ξανθόπουλος, αν μείνει, θα μείνει ως τριτοτέταρτος μαζί με τον έναν από τους δύο νεαρούς.\nΓια την παραμονή του Πρίφτη δεν ανησυχώ καθόλου.\nΑ1 ΑΡΗΣ ΜΕΤΑΓΡΑΦΙΚΑ\nΤα μπασκετικά κακώς κείμενα: ΜΕΤΑΓΡΑΦΙΚΑ 1 - ΑΡΗΣ


ΑΡΧΙΚΗ • ΑΠΟΨΕΙΣ • ΠΑΡΕΜΒΑΣΕΙΣ ΣΤΟΝ "Φ" • Η απάθεια και η αδράνεια δεν είναι πλέον επιλογή\n&nbsp21 Ιανουαρίου 2020, 9:37 πμ\nΑλήθειες και λανθασμένες αντιλήψεις γύρω από τον τομέα διεθνών δραστηριοτήτων στην Κύπρο\nΤο 2019 η Κύπρος πρωταγωνίστησε και πάλι σε διάφορα δημοσιεύματα του εγχώριου και διεθνούς Τύπου για ξέπλυμα βρώμικου χρήματος, ανάμιξη ξένων κρατών σε δημοκρατικές εκλογές τρίτων χωρών, παραβίαση εμπάργκο όπλων και χορηγήσεις διαβατηρίων σε εγκληματίες παγκοσμίου κύρους.\nΑναμφιβόλως τα πλείστα, αν όχι όλα, πιο πάνω δημοσιεύματα είχαν σαν βάση πραγματικά γεγονότα. Τα «ξένα συμφέροντα» και οι «πολιτικές και οικονομικές σκοπιμότητες» πάντα υπήρχαν και θα συνεχίσουν να υπάρχουν, αλλά δεν μπορούμε να τα χρησιμοποιούμε πάντα ως δικαιολογία. Κάποιοι εδώ στην Κύπρο, είτε με τις πράξεις τους είτε με τις παραλείψεις τους, έδωσαν πραγματική υπόσταση σε όλα όσα μας καταλογίζονται.\nΌλοι γνωρίζουν πως η συμβολή των επαγγελματιών του κλάδου, είτε είναι λογιστές, είτε δικηγόροι, είτε πάροχοι διοικητικών υπηρεσιών, είναι καθοριστική για οποιονδήποτε θέλει να δραστηριοποιηθεί στον τομέα διεθνών δραστηριοτήτων στο νησί μας. Διαβάζοντας τα διάφορα αρνητικά δημοσιεύματα επί σχεδόν καθημερινής βάσεως, η κοινή γνώμη εύλογα διερωτάται εάν η πλειοψηφία αυτών που απαρτίζουν τις πιο πάνω επαγγελματικές ομάδες είναι «στο κόλπο», θυσιάζοντας τα πάντα για το χρήμα.\nΗ συντριπτική πλειοψηφία των εταιρειών διεθνών δραστηριοτήτων που δραστηριοποιούνται στην Κύπρο το κάνουν για τους «σωστούς» λόγους, δηλαδή επωφελούνται από τα συγκριτικά πλεονεκτήματα που παρέχει η χώρα μας όπως το πολύ καλά καταρτισμένο ανθρώπινο δυναμικό, το υψηλό επίπεδο συμβουλευτικών υπηρεσιών, το νομικό πλαίσιο βασισμένο στο αγγλικό δίκαιο, ένα σταθερό και σε μεγάλο βαθμό δίκαιο φορολογικό καθεστώς, η ευρεία χρήση της αγγλικής γλώσσας και η γεωγραφική μας θέση.\nΟ τομέας διεθνών δραστηριοτήτων είναι από τους στυλοβάτες της οικονομίας μας, προσφέροντας χιλιάδες θέσεις εργασίας σε όλους τους τομείς δραστηριότητας της Κύπρου και συνεισφέροντας μια σημαντική μερίδα στις εισπράξεις του κράτους από άμεσες και έμμεσες φορολογίες.\nH συντριπτική πλειοψηφία των ατόμων (νομικών και φυσικών προσώπων) που ασχολούνται με τον τομέα διεθνών δραστηριοτήτων ως σύμβουλοι, λογιστές, δικηγόροι και πάροχοι διοικητικών υπηρεσιών είναι άτομα με υψηλά επίπεδα επαγγελματισμού, ακεραιότητας και τεχνικής κατάρτισης οι οποίοι προσπαθούν, κάτω από αρκετά δύσκολες συνθήκες, να αντεπεξέλθουν σε ένα γρήγορα μεταβαλλόμενο περιβάλλον και σε ένα καινούργιο οικονομικό μοντέλο.\nΠαρά τα πιο πάνω, το ενδιαφέρον της κοινής γνώμης, των μέσων μαζικής επικοινωνίας και των ξένων κυβερνήσεων και εποπτικών αρχών μονοπωλείται από ένα πολύ μικρό ποσοστό εταιρειών και φυσικών ατόμων που εμπλέκονται σε διάφορα σκάνδαλα. Είναι απόλυτα θεμιτό να δίδεται η αναγκαία δημοσιότητα σε τέτοιες περιπτώσεις, ώστε να μην υπάρχει οποιαδήποτε προσπάθεια συγκάλυψης και να υπάρχει τουλάχιστον το κόστος φήμης (reputation risk) για όλους όσοι εμπλέκονται σε τέτοια θέματα. Αλλά από την άλλη, δεν πρέπει να μηδενίζονται ή να τιμωρούνται όλοι οι επαγγελματίες του κλάδου.\nΤο πρόβλημα για τους επαγγελματίες που εξυπηρετούν τον συγκεκριμένο τομέα είναι πως, μέχρι τώρα, δεν υπήρχαν ουσιαστικά αντικίνητρα που να εμποδίζουν μια πολύ μικρή μερίδα από τα μέλη τους να συνεχίζει να μη συμμορφώνεται με τις αυστηρές πρόνοιες του νόμου και τις αυστηρές οδηγίες καταπολέμησης του ξεπλύματος βρώμικου χρήματος.\nΙστορικά, το κόστος μιας πράξης ή παράλειψης που θα υποβοηθούσε μια έκνομη ενέργεια δεν υπερέβαινε το οικονομικό όφελος που θα αποκόμιζε κάποιος. Οποιοδήποτε πρόστιμο ήταν συνήθως «ανεκτό» και όσον αφορά την εσχάτη των ποινών για οποιονδήποτε επαγγελματία, δηλαδή την αφαίρεση της άδειας λειτουργίας του, συνήθως ούτε λόγος.\nΕπιτέλους αυτό αλλάζει άρδην το 2020. Λίγο η πίεση των ξένων εποπτικών αρχών, λίγο το επικείμενο πόρισμα της Moneyval, θα οδηγήσουν σε μια χιονοστιβάδα εξελίξεων για τους επαγγελματίες του κλάδου. Οι εξελίξεις αυτές θα είναι πλέον μονόδρομος. Και οι επιλογές ουσιαστικά για όλους μας θα είναι δύο:\nΣταματάμε να εξυπηρετούμε εταιρείες διεθνών δραστηριοτήτων και επικεντρωνόμαστε στην εγχώρια αγορά. Δυστυχώς όμως η ντόπια αγορά δεν έχει το μέγεθος που είναι αναγκαίο για να συντηρήσει τους πολυπληθείς επαγγελματίες του κλάδου. Επίσης, χωρίς τον μεγάλο αριθμό επαγγελματιών του κλάδου, η Κύπρος θα καταστεί λιγότερο ελκυστική ως βάση για εταιρείες διεθνών δραστηριοτήτων, με όσα συνεπάγεται αυτό για την οικονομία μας.\nΑυξάνουμε σημαντικά τα κονδύλια όσον αφορά τις διαδικασίες συμμόρφωσης για καταπολέμηση του ξεπλύματος βρώμικου χρήματος, ώστε να μην υπάρχει η παραμικρή πιθανότητα κάποιος πελάτης να βρει παραθυράκι, εν αγνοία του επαγγελματία, για τέτοιες δραστηριότητες. Πρόσθετες επενδύσεις σε ανθρώπινο δυναμικό και σε εξειδικευμένα συστήματα πληροφορικής είναι αναγκαίες για να μειώσουν το ρίσκο μη συμμόρφωσης σε ικανοποιητικά επίπεδα. Αυτό συνεπάγεται μείωση κερδοφορίας σε μακροχρόνια βάση και ενδεχομένως μια ευρεία ανασυγκρότηση του τομέα με εξαγορές και συγχωνεύσεις.\nΤο μόνο σίγουρο είναι πως η απάθεια και η αδράνεια δεν είναι πλέον επιλογή.\nΔιευθύνων Σύμβουλος, Costas Tsielepis & Co Ltd


13.4.2019 | 11:45\nΜια κιθάρα και μια ωραία μελωδία καμιά φορά αρκούν για να σου φτιάξει η διάθεση. Και ο Richard Ashcroft ξέρει πολύ καλά αυτήν τη συνταγή, ήδη από την εποχή των Verve.\nΑπό το τελευταίο άλμπουμ του Ashcroft, "Natural Rebel", το "That's when I feel it" είναι ένα κομμάτι για απολαυστικές ανοιξιάτικες διαδρομές.\nΑπό τα πρώτα τους βήματα στις αρχές της δεκαετίας στην Αυστραλία, έως σήμερα με την εμφάνισή τους ως headliners στο φεστιβάλ Coachella στην California, οι Tame Impala του Kevin Parker έχουν διανύσει μια συναρπαστική διαδρομή.\nΤο "Patience", από το αναμενόμενο νέο τους άλμπουμ, που θα είναι το τέταρτο στην καριέρα τους, περιέχει όλα τα ιδιαίτερα pop-rock στοιχεία που έχει αγαπήσει το φανατικό κοινό τους.\nΔύο αδελφές από το Chicago, η «μουσικός-ορχήστρα» και παραγωγός Elliot και η τραγουδίστρια-συνθέτης Natalie Bergman, επιστρέφουν με το τρίτο τους άλμπουμ, "Everybody One Of A Kind".\nΗ εθιστική μελωδία του "Mockingbird" συνδυάζει modern soul και world-rock ήχους, ενώ το βίντεο του τραγουδιού, σαν vintage ταινία, σε μεταφέρει σε ένα πάρτι που καταλήγει σε μια τρελή καταδίωξη.\n«Κόλλημα» με το πρώτο άκουσμα για το "Ready To Let Go" των Cage The Elephant, από το νέο τους άλμπουμ, "Social Cues", που θα κυκλοφορήσει την επόμενη εβδομάδα, τέσσερα χρόνια μετά το βραβευμένο με Grammy "Tell Me I'm Pretty" και δύο χρόνια μετά το live άλμπουμ τους, "Unpeeled".\nΗ νέα δουλειά της μπάντας από το Κεντάκι ηχογραφήθηκε στο Νάσβιλ και το Λος Άντζελες, με παραγωγό τον John Hill, που είναι γνωστός για τη συνεργασία του με τους Florence and the Machine και τους Portugal. The Man.\nΗ neo soul μπάντα από το Λονδίνο δημιουργεί για μια ακόμα φορά ένα νυχτερινό χορευτικό soundtrack που σε παρασύρει στο ρυθμό του.\nΗ funky μελωδία του "Casio" των Jungle, από το περσινό τους άλμπουμ "For Ever", αναδεικνύεται από το εξαιρετικό βίντεο που έχει σκηνοθετήσει ο επί χρόνια συνεργάτης του συγκροτήματος, Charlie Di Placido.\nΈνα ακόμα μελλοντικό classic, από την μπάντα από το Bath της Αγγλίας. Με τα χαρακτηριστικά blues rock φωνητικά του Kelvin Swaby, με τη συνοδεία από πιάνο, πνευστά και μια χορωδία gospel, το "Burn Bright" θα μπορούσε να ντύσει μουσικά μια σκηνή μιας τηλεοπτικής σειράς στο στυλ του "Breaking Bad". Το νέο άλμπουμ των Heavy, "Sons", θα κυκλοφορήσει στις 17 Μαΐου.\nΗ Caroline Smith μετακόμισε από τη Μινεάπολη της Μινεσότα στο Λος Άντζελες πριν από μερικά χρόνια, αλλάζοντας το όνομά της σε Your Smith.\nΌπως λέει η ίδια, το "Τhe Spot", από το EP "Bad Habit", έχει «τη ζεστασιά του ήχου των '90s σε συνδυασμό με τη συναρπαστική εξέλιξη της σύγχρονης μουσικής».\nΤο groove του τραγουδιού, ό,τι πρέπει για διαδρομές με το αυτοκίνητο, σίγουρα θα σας θυμίσει το "All I Wanna Do" της Sheryl Crow.\nΟ Νοών... νοείτω 13.4.2019 | 12:46\nΣυνεχίστε αυτή την καταπληκτική ενότητα με το soundtrack του κάθε Σαββατοκύριακου. Μας φτιάχνετε την Σαββατιάτικη καλημέρα μας!\n..πολύ ωραίες, μουσικές επιλογές!


Βλέποντας τα φυτά μας να μεγαλώνουν και τα δέντρα μας να ανθίζουν, υπάρχει μεγάλος ενθουσιασμός και χαρά. Μαθαίνουμε να τα φροντίζουμε και στο τέλος γευόμαστε τους καρπούς των κόπων μας.\nΠαιδιά και εκπαιδευτικοί των 2 συστεγαζόμενων Νηπιαγωγείων, Σύλλογος Γονέων και Κηδεμόνων, Δήμος Καντάνου Σελίνου.\nΔιακάκη Ελένη, Γκιρτζιμάνη Πετρονέλλα, Μπαϊλού Μαρία, Μητρούσκα Ιωάννα\nΤα παιδιά με ενθουσιασμό ενημερώνουν τους γονείς τους, για την απόφασή μας να φυτέψουμε και να διαμορφώσουμε τον κήπο του Νηπιαγωγείου μας, οι οποίοι με τη σειρά τους, μας προσφέρουν τη βοήθειά τους για την επίτευξη του στόχου μας. Το σύνθημά μας είναι: Ένας βοτανολαχανόκηπος γεμάτος δενδρολούλουδα!!! Ένας υπέροχος κήπος...ο δικός μας κήπος!!!\nΤα παιδιά θα διευρύνουν τις γνώσεις τους για το φυσικό περιβάλλον και θα αναπτύξουν βιωματικά τη σχέση τους με τη φύση και τη δεξιότητα της υπευθυνότητας, καθώς θα αναλάβουν τα ίδια , την περιποίηση και τη φροντίδα του κήπου μας.


Παραδόθηκε ο Ηλιόπουλος: Το κέρδος μου είναι ότι ήρθα πιο κοντά στο Θεό | istioforos news\n0 0 22 Οκτωβρίου 2020 - 4:49 μ.μ.\nΜε ένα ειρωνικό χαμόγελο εμφανίστηκε στο αστυνομικό τμήμα Πικερμίου ο καταδικασθείς για ένταξη και συμμετοχή σε εγκληματική οργάνωση, Παναγιώτης Ηλιόπουλος. Ο πρώην βουλευτής της Χρυσής Αυγής αφού εμφανίστηκε πεπεισμένος για την αθωότητά του τόνισε ότι το τελευταίο διάστημα έχει στραφεί στο Θεό. «Το όνομά μας δεν υπήρχε σε ολόκληρη τη δικογραφία και φτάσαμε ως εδώ. Το κέρδος μου είναι ότι ήρθα πιο κοντά στο Θεό και είδα ότι δεν μπορούν να μας κρίνουν οι δικαστές. Οι δικαστές προφανώς και παίρνουν εντολές για να μας καταδικάσουν. Δεν ήταν καταδίκη οι δεκατρείς στους δεκαπέντε. Πιστεύω πως θα μας κρίνει ο Θεός», ανέφερε αρχικά ο Παναγιώτης Αναφερόμενος στις συγκλονιστικές μαρτυρίες των θυμάτων της Χρυσής Αυγής διερωτήθηκε «εάν είχε κάποιο θύμα κάποια συγκλονιστική μαρτυρία εναντίον βουλευτών. Δινόντουσαν από κάπου εντολές; Όχι. Ήταν πράξεις που δεν έπρεπε να αποδοθούν». Σχετικά με τα τάγματα εφόδου της Χρυσής Αυγής υποστήριξε ότι «δεν υπήρχαν τάγματα εφόδου. Αυτά δεν αποδείχθηκαν ποτέ». Παράλληλα συμπλήρωσε πως εξαρχής η Χρυσή Αυγή καταδίκασε τη δολοφονία του αντιφασίστα μουσικού Παύλου Φύσσα, ενώ είπε πως «έχω ήσυχη τη συνείδησή μου, γι αυτό και με βλέπετε να χαμογελώ. 'Εχώ έρθει πιο κοντά στο Θεό και ξέρω ότι δεν έχω πράξει απολύτως τίποτα». «Κανένας δεν είναι έτοιμος να πάει κάποιους μήνες φυλακή πόσο δε μάλλον εγώ που έχω πίσω δύο κορίτσια να με περιμένουν και είναι επτά και έξι ετών. Όπως καταλαβαίνετε θα χρειαστούν τη στήριξη ειδικών γιατί δεν μπορούν να καταλάβουν απολύτως τι έχει συμβεί. Τις τελευταίες μέρες με ρωτούσαν εάν θα πάω στη φυλακή. Τώρα έτυχε αυτό το κακό ενδεχόμενο», επεσήμανε ακόμη.\nistioforos news : Παραδόθηκε ο Ηλιόπουλος: Το κέρδος μου είναι ότι ήρθα πιο κοντά στο Θεό


Νέοι Ελληνες αρχιτέκτονες εκθέτουν έργα τους | Η ΚΑΘΗΜΕΡΙΝΗ\nΣαράντα μία διπλωματικές και μεταπτυχιακές εργασίες αρχιτεκτονικής που συμμετείχαν στον διαγωνισμό «Great 2013 – Τα πρώτα τους κτίρια», που διοργάνωσε το Great-Greek Architectural Talent σε έκθεση που θα διαρκέσει έως τις 9 Ιουνίου με είσοδο ελεύθερη για το κοινό. Συγκεκριμένα, θα εκτεθούν τριάντα μία διπλωματικές και δέκα μεταπτυχιακές εργασίες φοιτητών που προέρχονται από σχολές αρχιτεκτονικής της Ελλάδας και σχολές στις Ηνωμένες Πολιτείες, στον Καναδά και στην Ολλανδία. Οι εργασίες που θα εκτεθούν αφορούν κυρίως κτίρια μεγάλης κλίμακας, δημόσια κτίρια, μουσεία ή πολιτιστικούς χώρους. Επιμελητής και συντονιστής είναι ο αρχιτέκτονας Μέμος Φιλιππίδης.\nΤο πιάνο στα φόρτε του\nΘίασοι από την Ευρώπη «παίζουν» με την κρίση\nΕθισμένοι θεατές μεταξύ θεατών


Προγνωστικά Στοιχήματος | Δύο καλές περιπτώσεις | Kingbet.net\nΕλάχιστα 24ωρα μετά από την πρώτη εμβόλιμη αγωνιστική της χρονιάς οι ομάδες της Τσάμπιονσιπ επιστρέφουν στη δράση, κάτι που θα συμβεί πολλές φορές τη φετινή περίοδο. Οσες έχουν τις περισσότερες λύσεις και φανούν πιο συνεπείς, θα είναι και οι κερδισμένες.\nΑγωνιστικά είναι ακόμα πολύ νωρίς για συμπεράσματα και οι ανακατατάξεις στο βαθμολογικό πίνακα τις επόμενες εβδομάδες θα είναι πολλές. Οσον αφορά το στοιχηματικό κομμάτι, το πρόγραμμα της 7ης αγωνιστικής δεν είναι το καλύτερο δυνατό στα προγνωστικά Τσάμπιονσιπ, αφού υπάρχουν αρκετά φαβορί χωρίς αξία. Δύο αγώνες, ωστόσο, κεντρίζουν το ενδιαφέρον μου.\nΟ πρώτος αφορά τη συνάντηση της Κάρντιφ με τη Μίντλεσμπρο όπου ο προπονητής των φιλοξενούμενων, Νιλ Γουόρνοκ, θα αντιμετωπίσει για δεύτερη φορά τους Ουαλούς ύστερα από την περσινή αποχώρησή του. Στην πρώτη (18/07) γνώρισε την εντός έδρας ήττα, ενώ τώρα θα επισκεφθεί το -άδειο από φιλάθλους- «Κάρντιφ Σίτι».\nΕπί ημερών του 71χρονου τεχνικού η «Μπόρο» δείχνει ανταγωνιστική, ειδικά μακριά από το γήπεδό της, ενώ προέρχεται από το σημαντικό διπλό στο Μπρίστολ (2-1). Η έλλειψη, ωστόσο, κάποιων βασικών στελεχών (Χολ, Φλέτσερ, Ασομπαλόνγκα) σε ένα ρόστερ με λιγοστές εναλλακτικές λύσεις, αλλά και το φορτωμένο πρόγραμμα, δημιουργούν προβληματισμό για το κατά πόσο μπορεί να φανεί σταθερή.\nΗ Κάρντιφ, εξάλλου, βρίσκεται σε ανοδική πορεία (1-2-0), ενώ η εξαιρετική εμφάνιση του Γουίλσον στο 1-1 που προηγήθηκε με την Μπόρνμουθ ανέβασε την αισιοδοξία για τη συνέχεια. Ο ταλαντούχος εξτρέμ «κουμπώνει» άψογα με τον φορ Μουρ και προσφέρει περισσότερες επιθετικές επιλογές στον Νιλ Χάρις.\nΠιστεύω πως αποτελεί θέμα χρόνου η παρθενική φετινή εντός έδρας νίκη και θεωρώ πολύ πιθανό αυτό να συμβεί στη συγκεκριμένη αναμέτρηση. Ο άσος στα προγνωστικά Τσάμπιονσιπ επιβεβαιώνεται από την παράδοση (15-0-4 με 3 σερί νίκες των Ουαλών) και βρίσκεται σε ικανοποιητικές τιμές.\nΜικρές οι διαφορές τους\nΟ άλλος αγώνας που θα με απασχολήσει διεξάγεται στο «Τζον Σμιθ» όπου κοντράρονται δύο αντίπαλοι που βρίσκονται σε καλό μομέντουμ. Αν και κάποιες μεταπτώσεις στην απόδοσή της δεν έχουν εκλείψει, η Χάντερσφιλντ ολοένα και βελτιώνεται επί ημερών Κορμπεράν ενώ προέρχεται από ένα θετικό σερί (3-1-0 με δύο διαδοχικά τρίποντα).\nΘα βρει, ωστόσο, απέναντί της μια ομάδα που επίσης ανέβηκε ψυχολογικά ύστερα από την πειστική εμφάνιση στο μεσοβδόμαδο διπλό επί της ΚΠΡ (1-0). Η Πρέστον παίζει καλύτερα όταν βρει χώρους για να επιτεθεί και παραμένει αήττητη μακριά από το γήπεδό της (3-1-0 σε όλες τις διοργανώσεις), έχοντας σημειώσει σε κάθε ένα από τα 4 ταξίδια της από δύο γκολ.\nΠιστεύω πως κανένας από τους δύο αντιπάλους δεν πρόκειται να ρισκάρει αλόγιστα και το τελικό αποτέλεσμα αναμένεται να κριθεί στις λεπτομέρειες. Υπό αυτό το πρίσμα, θα πάρω το ρίσκο στα προγνωστικά Τσάμπιονσιπ με την «καλοπληρωμένη» ισοπαλία.\n24/10/20 17:00 ΚΑΡΝΤΙΦ - ΜΙΝΤΛΕΣΜΠΡΟ (Τελικό Αποτέλεσμα) 1 2.40\n24/10/20 17:00 ΧΑΝΤΕΡΣΦΙΛΝΤ - ΠΡΕΣΤΟΝ (Τελικό Αποτέλεσμα) Χ 3.20


Αυτοκινητάκια - Τρενάκια6 Επιτραπέζια4 Κούκλες - Φιγούρες4\nMattel Hot Wheels: Αυτοκινητάκια Σετ των 10 (54886)\nΑυτοκινητάκια HOT WHEELS 1:64 σετ των δέκα τεμαχίων για να παίζουν τα παιδιά με τους φίλους τους. Περιλαμβάνεται 1 τεμάχιο από τα εικονιζόμενα.ΠΡΟΣΟΧΗ! ΠΩΛΟΥΝΤΑΙ ΞΕΧΩΡΙΣΤΑ ΣΕ ΔΙΑΦΟΡΑ ΣΧΕΔΙΑ η αποστολή θα γίνει σε τυχαίο σχέδιο...\nMattel Hot Wheels: Αυτοκινητάκια Σετ των 20 (H7045)\nΑυτοκινητάκια HOT WHEELS 1:64 σετ των είκοσι τεμαχίων για να παίζουν τα παιδιά με τους φίλους τους. Περιλαμβάνεται 1 τεμάχιο από τα εικονιζόμενα.ΠΡΟΣΟΧΗ! ΠΩΛΟΥΝΤΑΙ ΞΕΧΩΡΙΣΤΑ ΣΕ ΔΙΑΦΟΡΑ ΣΧΕΔΙΑ η αποστολή θα γίνει σε τυχαίο σχέδιο...\nMattel Hot Wheels: Αυτοκινητάκια Σετ των 5 (01806)\nΑυτοκινητάκια HOT WHEELS 1:64 σετ των πέντε τεμαχίων για να παίζουν τα παιδιά με τους φίλους τους. Περιλαμβάνεται 1 τεμάχιο από τα εικονιζόμενα.ΠΡΟΣΟΧΗ! ΠΩΛΟΥΝΤΑΙ ΞΕΧΩΡΙΣΤΑ ΣΕ ΔΙΑΦΟΡΑ ΣΧΕΔΙΑ η αποστολή θα γίνει σε τυχαίο σχέδιο...\nMattel Matchbox: Αυτοκινητάκια - Σετ των 5 C1817\nMatchbox αυτοκινητάκια - σετ των 5 σε 3 σχέδια c1817Ηλικία : 3ΕΤΩΝ+Διαστάσεις σε εκ (ΜxΥxΠ) : 3.81x26.67x1.795 Τα κλασικά αυτοκινητάκια σε σετ των 5 τεμαχίων με θέματα όπως κατασκευές, κλασικά, αστυνομικά ή αυτοκινητάκια εκτός δρόμου κτλ.ΠΡΟΣΟΧΗ! ΠΩΛΟΥΝΤΑΙ ΞΕΧΩΡΙΣΤΑ ΣΕ ΔΙΑΦΟΡΑ ΣΧΕΔΙΑ η αποστολή θα γ..\nMattel Mega Bloks - First Builders Race Car GMR36 (FLT32)\nMattel ΤΗΟΜΑS ΤΡΕΝΑΚΙΑ ΜΕ ΒΑΓΟΝΙ GCK94\nΜία συλλογή με μεταλλικά τρενάκια και οχήματα με πλαστικούς συνδέσμους που σας επιτρέπουν να συνδέσετε και άλλα τρενάκια ή βαγόνια TrackMaster™. Ιδανικά για χρήση με τα τρενάκια, τους σιδηρόδρομους και τα σετ παιχνιδιού Τόμας το Τρενάκι TrackMaster™ (πωλούνται ξεχωριστά, ανάλογα με τη διαθεσιμότητα)..\nScrabble Original Mattel Y9600 (Ελληνική Έκδοση)\nScrabble Original.Το αυθεντικό, το κλασικό, το παντοτινό! Πάρτε τα γράμματά σας, σκεφτείτε καλά, πιο καλά, πολύ καλά και προσπαθήστε να δημιουργήσετε λέξεις με την μεγαλύτερη αξία!Κατάλληλο για 2-4 παίκτες, 10+ ετών..\nΕπιτραπέζιο Παιχνίδι Uno Kάρτες DELUXE (M53610)\nΕύκολο να το μάθετε, δύσκολο να το αφήσετε!To αγαπημένο σου Uno σε deluxe συσκευασία με θήκη για τις κάρτες σου! Σχέδια και χρώματα μπορεί να διαφέρουν. Για 2 με 10 παίκτες.Κατάλληλο για παιδιά 7 ετών και άνω..\nΕπιτραπέζιο Παιχνίδι Uno Kάρτες Game Changer Mattel W2087\nΕύκολο να το μάθετε, δύσκολο να το αφήσετε!Προσπαθήστε να ξεφορτωθείτε γρήγορα τις κάρτες ταιριάζοντας το χρώμα, αριθμό ή σύμβολο! Χρησιμοποιείστε τις Κάρτες Δράσης εναντίον των αντιπάλων σας για να βγείτε πρώτοι! Και μην ξεχάσετε... όταν μείνετε με μία κάρτα φωνάξτε UNO!Για 2 με 10 παίκτες.Κατάλληλ..\nΚούκλα Barbie - Color Reveal Shimmer Series Mattel GTR93\nΟι κούκλες Barbie Color Reveal έχουν 7 διασκεδαστικές εκπλήξεις! Κάθε κούκλα φοράει μοντέρνα ρούχα, αλλά η εμφάνισή της είναι ένα μυστήριο μέχρι να αποκαλυφθεί. Η συσκευασία είναι μέρος του παιχνιδιού. Τραβήξτε για να βγάλετε το εξωτερικό κάλυμμα και να αποκαλύψτε έναν διαφανή κύλινδρο. Στο εσω..\nΚούκλα Barbie Dreamtopia Surprise Mermaid Doll (3 Σχέδια)\nMattel Barbie Dreamtopia Έκπληξη Γοργόνα Κούκλα GJK07...


Αιγοκερως myastro - badoo nancy\nInstagram photos and videos on #αιγόκερως hashtag . #άστρα #προβλέψεις #astrology #astro #zodiac #myastro #ταύρος #καρκίνος #παρθένος #αιγόκερως. Γράφει ο αστρολόγος Βάιος Αλεξανδρής Είναι ο Ταύρος ταύρος στο κρεββάτι; Είναι kinky ο Αιγόκερως; Ο δίδυμος όντως σε τρελαίνει… Read more αλεξανδρα καπατου jumbo Αιγοκερως myastro\n22 Feb 2018 - 28 minΑΙΓΟΚΕΡΩΣ ΜΑΡΤΙΟΣ 2018 - ΕΡΩΣ ΤΑΡΩ - ζώδια το τριήμερο 30 /3 - 1/4/2018 ~ Πανσέληνος ( Μπλε Σελήνη) στον 31 Μαρ. 2018 ΑΙΓΟΚΕΡΩΣ. Η Πανσέληνος στο ζώδιο του Ζυγού που κορυφώνεται αυτό και να τις αναβάλεις για αργότερα. Πηγή: Πανσέληνος Αιγοκερως myastro 17 Απρ. 2016 Τα παπούτσια που θα ταίριαζαν σε μία γυναίκα Αιγόκερω είναι ένα ζευγάρι για τα χαρακτηριστικά των ζωδίων τις πήραμε από το\nΠοιο στυλ παπουτσιών ταιριάζει σε κάθε ζώδιο - myvolos.net\n9 Ιαν. 2013 Την είσοδο της Αφροδίτης στο ζώδιο του Αιγόκερω εγκαινιάζουμε προβλέψεις όλα τα ζώδια στο ΑΦΡΟΔΙΤΗ ΣΤΟΝ ΑΙΓΟΚΕΡΩ. Αιγοκερως myastro 3 Μαρ. 2018 ΑΙΓΟΚΕΡΩΣ. • Ο Αιγόκερως, προσπαθώντας να φανεί ώριμος, συχνά απαρνιέται δια παντός το παιδί μέσα του. Μην πέφτεις Πηγή:\n31 Ιαν. 2018 ΑΙΓΟΚΕΡΩΣ – Η νίκη θα σε γεμίσει με αυτοπεποίθηση και θα σου ανοίξει τους δρόμους για τα επόμενα βήματά σου. Πηγή: Αιγοκερως myastro Ο ΤΟΜΕΑΣ ΤΟΥ ΣΕΞ είναι στον Αιγόκερω . Ο Αιγόκερως και το σεξ: Θέλετε να είστε ο «αυτοκράτορας» στο σεξ και γι' αυτό ψάχνετε ένα άτομο Instagram photos and videos tagged as #αιγόκερως. Capricorn (December 22 _ January 20) ☄ #Αιγόκερως · @p_maggie_. 22 days . @ 5 months 13 Ιαν. 2018 Αιγόκερως με Λέοντα, Ιχθύς με Λέοντα, Κριός με Σκορπιό, Τοξότης με Ταύρο. Τα ζώδια αυτά είναι μεταξύ τους ξένα και για Πηγή:\n5 Αυγ. 2017 ΑΙΓΟΚΕΡΩΣ Τα γόνατα. Το πάθος του πιάνει Πιστέψτε μας, θα τρελαθούν από ηδονή! Myastro. Share this Post : AddThis Sharing Buttons. perfect date rudy Αιγοκερως myastro 8 Απρ. 2018 ΑΙΓΟΚΕΡΩΣ. Ο άνδρας Αιγόκερως ερωτεύεται δύσκολα και περνά τις γυναίκες από σκληρά τεστ, πριν αποφασίσει ότι μπορεί να


…Κι ένα καζίνο στο Σκοπευτήριο της Καισαριανής, παρακαλώ! - Τά Πρασσεινάλογα!... του Στάθη | Αργυράδες - Κέρκυρα\n…Κι ένα καζίνο στο Σκοπευτήριο της Καισαριανής, παρακαλώ! - Τά Πρασσεινάλογα!... του Στάθη\n…Κι ένα καζίνο στο Σκοπευτήριο της Καισαριανής, παρακαλώ!\nΓίνονται πολλά, σήμερα θα μείνουμε μόνον σε ένα. Έχει περάσει ώς τώρα στα ψιλά, αλλά είναι χοντρό. Πρόκειται για την υποχρεωτική, επαναλαμβάνω, υποχρεωτική διαμεσολάβηση. Για κάθε δηλαδή αστική, εργατική ή άλλη διαφορά ο κάθε πολίτης πριν να καταφύγει στον φυσικό του δικαστή, θα\nείναι υποχρεωμένος να κάνει ένα πέρασμα από την αναγκαστική διαμεσολάβηση. Τουτέστιν από έναν ιδιωτικό μηχανισμό (φυσικό πρόσωπο ή εταιρεία), ο οποίος θα εξετάζει τα επίδικα και περί αυτών θα αποφαίνεται. Μάλιστα ο ιδιώτης αυτός Καδής και Χαμουραμπής (διαβάζεται και χαμούρης) δεν θα χρειάζεται καν να είναι νομομαθής, νομικός ή έτερον τι σχετικόν, αλλά θα αρκεί να έχει οποιοδήποτε πτυχίο ανωτάτης εκπαίδευσης (!)…\nΤι είδους συμμορίτες κατά και των τελευταίων δικαιωμάτων του λαού είναι εκείνοι που είναι έτοιμοι να ιδιωτικοποιήσουν και τη Δικαιοσύνη;\nΔιότι, όπως (ακόμα δεν) ξέρετε οι Κικέρωνες αυτοί της δικαιοσύνης επί χρυσίω δεν θα δουλεύουν για την ψυχή της μάνας τους, αλλά βγάζοντας την ψυχή απ’ όσα φτωχαδάκια υποχρεώνει αυτή η κυβέρνηση των απίθανων να καταφεύγουν στις υπηρεσίες των δικαστών εκ του προχείρου. Κυβέρνηση από\nνεοφιλελεύθερους Βελζεβούληδες! Δεν εξηγείται αλλιώς! – κάθε βράδυ, όταν κοιμάσθε στα σπίτια σας, άλλος τον ύπνο του δικαίου κι άλλος του ανέργου, άλλοι εν γαλήνη κι άλλοι με δυσκολία, άγχος ή αγωνία – κάθε βράδυ λοιπόν ενώ κοιμόμαστε, κάποια τρωκτικά κατασκευάζουν χωμένα κάτω απ’ τα κρεβάτια μας τέρατα και\nλάμιες, χαλκεύουν σατανικά δεσμά και μαγειρεύουν ξόρκια που θα σημαδεύουν τα χρόνια μας (και θα πετυχαίνουν εμάς) στους ερχόμενους δύστηνους καιρούς. Όταν, ανάμεσα στα άλλα, ο κάθε χλιμίντζουρας θα μπορεί να ανοίγει μια εταιρεία απονομής πληρωμένης δικαιοσύνης. Βεβαίως\nαυτή η νεοφιλελεύθερη σαρία έχει ήδη καθιερωθεί σε αρκετές χώρες στη Δύση, αλλά παραμένει προαιρετική (και αφορά σε όσους έχουν λόγους και πόρους για να επιδιώκουν εξωδικαστικές διευθετήσεις). Παρ’ ημίν όμως,\nόπως σε κάθε προτεκτοράτο,\nκαι ένεκεν του γραικυλισμού που δέρνει τον εγκέφαλο της παρέας στο Μαξίμου, η διαδικασία της διαμεσολάβησης θα είναι υποχρεωτική. Θες δεν θες δηλαδή θα ταΐζεις απ’ τη φτώχεια σου το τρωκτικό και τον τερμίτη, τη βδέλλα και τη φάουσα. Κι όλο αυτό\nδιότι τα θρασίμια του Μαξίμου εκτελώντας τις διαταγές του Ντάισελμπλουμ υποβαθμίζουν ακόμα και τη Δικαιοσύνη σε μπίζνα! Ούτε επί φασισμού δεν επιχειρήθηκαν όσα επιχειρούνται επί νεοφιλελευθερισμού.\nείναι ο φασισμός του χιλιάρικου. Όταν ο κάθε πολίτης (που δεν θέλει) υποχρεώνεται σε δαπάνες και δαπάνες, για να μην τύχει τύχης αγαθής ή όχι (αλλά πάντως θεσμικώς καθορισμένης) και αντί αυτής να τύχει της επί χρήμασι αποδιδομένης κρίσης του γορίλα (αν είναι καδής) και του γαϊδάρου (που έγινε πιλότος).\nΔεν είναι λοιπόν καθόλου παράλογο, αλλά τίγκα στο ηθικό πλεονέκτημα του κάθε Τσίπρα, να εκποιούνται στη χώρα αυτή του χύδην μπεζαχτά, τα ύδατα και η ενέργεια, να σπιντάρουν οι πλειστηριασμοί, να πηγαίνουν στην Μπουμπουλίνας την απεργία δι’ υπόθεσίν της και\nνα εκτελούνται καθημερινώς εν ψυχρώ κι από τα έξι βήματα όσα έλεγε ο ΣΥΡΙΖΑ για να πάρει την εξουσία. (Και να κλαίει στην κυβέρνηση ο Καρανίκας μ’ αυτά που κάνει, μπάφο - μπάφο τον καημό του). Πλην όμως, ο Καρανίκας και ο Τσίπρας θα παρέλθουν και, το πιθανότερο, ψωραλέοι και αποσυνάγωγοι σε κάποια τρύπα να καταφύγουν, αλλά τα δεσμά\nπου σφυρηλάτησαν για τη χώρα, λες και «δένανε τ’ ατσάλι», θα χρειασθούν Προμηθείς για να σπάσουν. Δύσκολο, αλλά η Ιστορία είναι μεγάλος συγγραφέας…


8 days Holter Faros – 8daysholterfaros.gr\nΙωάννη Προδρόμου 22, 19016 Αρτέμιδα Αττικής\t+30 229 40 88 787\n8 days Holter Faros\nΣε συνεργασία με την Φινλανδική BITTIUM σας παρέχουμε την πρωτοπόρο σειρά BittiumFaros ™\nμικρά (16 gr)\nδιάρκεια μνήμης 180 ημερών\nμπαταρία 8 ημερών\n3 ή 5 σημείων.\nΟι συσκευές BittiumFaros ™ είναι ιατρικές συσκευές κατηγορίας IIa ιατρικής CE και FDA 510 (k).\nΚάθε καρδιακή ανωμαλία πρέπει να ανιχνευθεί πριν να αντιμετωπιστεί. Είτε πρόκειται για ασυμπτωματική, παροξυσμική ή μετα-χειρουργική ανωμαλία, απαιτεί αξιόπιστη συσκευή με σαφές και ακριβές σήμα ΗΚΓ. Για ορισμένες αρρυθμίες, όπως κολπική μαρμαρυγή, είναι συχνά απαραίτητο να καταγραφεί το ΗΚΓ για πολλές ημέρες. Όσο περισσότερα δεδομένα μπορεί να συγκεντρώσει η συσκευή σας, τόσο καλύτερη είναι η πιθανότητα ανίχνευσης αυτών των συμβάντων.\nΤο BittiumFaros ™ φέρνει στην αγορά την τελευταία τεχνολογία ECG4 σε 1 με ελαφριά, αδιάβροχη και εργονομικά σχεδιασμένη μορφή και με εξαιρετική ποιότητα σήματος. Εκτός από την ακρίβεια, οι αισθητήρες BittiumFaros είναι πολύ εύχρηστοι και άνετοι στη χρήση.\nΗ Bittium παρέχει επίσης προϊόντα και υπηρεσίες τεχνολογίας υγείας στους τομείς της καρδιολογίας, της νευρολογίας, της αποκατάστασης, της επαγγελματικής υγείας και της αθλητικής ιατρικής. Οι καθαρές πωλήσεις το 2017 ήταν 51,6 εκατ. Ευρώ Η Bittium είναι εισηγμένη στο NasdaqHelsinki.\nΟι συσκευές BittiumFaros ™ (16gr) μας επιτρέπουν τη διάγνωση διαταραχών του καρδιακού ρυθμού που δεν συμβαίνουν συχνά και απαιτούν μακροχρόνια και συνεχή παρακολούθηση. Χρησιμοποιούμε τις συσκευές αυτές στη διάγνωση της αιτίας των συγκοπτικών επεισοδίων που πολλές φορές δεν είναι δυνατόν να αποκαλυφθεί με τον αρχικό, έστω και ενδελεχή, έλεγχο. Η ανίχνευση επεισοδίων κολπικής μαρμαρυγής που δεν προκαλούν συμπτώματα, αλλά πιθανόν προκαλούν σοβαρές επιπλοκές (αγγειακά εγκεφαλικά επεισόδια) και χρήζουν κατάλληλης θεραπείας είναι μία ακόμα χρησιμότητα της διαγνωστικής αυτής μεθόδου.\nΠακέτο BittiumFaros ™ 180 °: αισθητήρας Faros 180 °, σετ καλωδίου 3 ηλεκτροδίων για ηλεκτροκαρδιογράφημα 1 καναλιού,ΚαλώδιοMicro-USB, εγχειρίδιο χρήσης, λογισμικό eMotion EDF Viewer, ΛογισμικόFarosManager για τη ρύθμιση των αισθητήρων.\nΠακέτοBittium Faros ™ 360 °°: αισθητήρας Faros 360 °, σετ καλωδίου 5 ηλεκτροδίων για ηλεκτροκαρδιογράφημα 3 καναλιών, σάκος ηλεκτροδίων Ambu(BlueSensor VLC,25 τεμάχια), καλώδιο Micro-USB, εγχειρίδιο χρήστη, eMotion EDFViewer λογισμικό, λογισμικό FarosManager για τη ρύθμιση των ρυθμίσεων αισθητήρων.\nΠαντεταρισμένες επιλογές τοποθέτησης.\nΙωάννη Προδρόμου 22, 19016 Αρτέμιδα Αττικής\n+30 229 40 88 787\nΔευτερ. - Παρασκ.\nTechnical Spec PDF\nBittium Faros ™


By Μάκης Σαράντος 20/02/2021 20/02/2021 Guides / Software\nΤο Garuda Linux είναι αρκετά νέο distro στον κόσμο του Linux και στοχεύει να προσφέρει μεγάλη απόδοση, προσφέροντας όλα τα μοντέρνα και ελκυστικά χαρακτηριστικά, που χρειάζεται ο σύγχρονος χρήστης. Σε αυτόν τον οδηγό εγκατάστασης, θα μάθετε όλα τα βήματα που απαιτούνται.\nΒήμα 4ο: Εγκατάσταση Garuda Linux\nΕπιλέξτε το Boot: Garuda και πατήστε Enter.\nΣτο συγκεκριμένο σημείο, μπορείτε να δοκιμάσετε το λειτουργικό, χωρίς να το εγκαταστήσετε. Εάν επιθυμείτε να το εγκαταστήσετε πατήστε το “Install Garuda Linux” που βρίσκετε στο κάτω μέρος.\nΔιαλέξτε την γλώσσα που επιθυμείτε και πατήστε Επόμενο.\nΕνώ στο συγκεκριμένο σημείο, διαλέγετε την πρώτη επιλογή, ειδικά αν είστε αρχάριοι, έτσι ώστε να γίνει η εγκατάσταση στον δίσκο που έχετε επιλέξει και να διαγραφούν όλα τα αρχεία.\nΜία σύνοψη για το τι έχετε επιλέξει στα προηγούμενα βήματα. Εάν είναι όλα, έτσι όπως επιθυμείτε, πατήστε εγκατάσταση.\nΠατήστε “Εγκατάσταση τώρα”.\nTagged: Garuda Garuda Linux linux


Πέθανε ο Γεώργιος Παπαδιός σε ηλικία 61 ετών\n«Έφυγε» από τη ζωή σε ηλικία 61 ετών ο Γεώργιος Παπαδιός του Κωνσταντίνου (Ταυλαδώρος). Η εξόδιος ακολουθία θα ψαλεί σήμερα Τετάρτη 28 Μαρτίου στις 4 μ.μ. από τον ιερό ναό της Παναγίας. Στους οικείους του η ΑΝΩΓΗ εκφράζει τα θερμά της συλλυπητήρια.\nΤο μεγάλο Μύρωνα Σκουλά, με αφορμή τη συμπλήρωση 10 χρόνων από το θάνατο του, τιμά ο Σύλλογος των Ανωγειανών της Αθήνας το Σάββατο 31 Μαρτίου στην Κρητική Εστία στο Παγκράτι\nΤον σπουδαίο Ανωγειανό μαντιναδολόγο Μύρωνα Σκουλά που έφυγε από τη ζωή πριν 10 χρόνια θα τιμήσει ο Σύλλογος των Ανωγειανών της Αθήνας. Προσκαλεί όλους τους Κρητικούς του Λεκανοπεδίου το Σάββατο 31 Μαρτίου και ώρα 7.30 μ.μ. στο αμφιθέατρο του Ιδρύματος της «Κρητικής Εστίας» στο Παγκράτι (Στράβωνος 12) να συμμετάσχουν στην εκδήλωση, όπου θα ακουστούν μαντινάδες του Μύρωνα από το συγκρότημα των Γιώργη Βρέντζου (Κάτης), (τραγούδι, μαντολίνο) Μιλτιάδη Σκουλά (μαντολίνο) και Στέφανου Χαιρέτη (λύρα). Να σημειωθεί ότι θα προβληθεί σπάνιο οπτικοακουστικό υλικό από τη ζωή του αείμνηστου Μύρωνα. Κεντρικός ομιλητής της εκδήλωσης θα είναι ο δικαστικός Οδυσσέας Σπαχής.\nΑναβλήθηκαν οι αγώνες για τις τοπικές κατηγορίες\nΧωρίς αγωνιστική δράση αυτό το σαββατοκύριακο για τον Αετό Ανωγείων καθώς η ΕΠΣΡ αποφάσισε την αναβολή όλων των αγώνων για τις τοπικές κατηγορίες Ρεθύμνου. Έτσι ο τεχνικός της ομάδας Τάκης Μέμμος αποφάσισε να δώσει τριήμερο ρεπό στους ποδοσφαιριστές του, οι οποίοι θα επιστρέψουν στις προπονήσεις την ερχόμενη Τρίτη για να προετοιμαστούν για το κρίσιμο ματς με το Αρκάδι Αγγελιανών που θα διεξαχθεί στα Ανώγεια το Σάββατο 31 Μαρτίου. Προς το παρόν πάντως ο Αετός δεν έχει προγραμματίσει κάποια φιλική αναμέτρηση, ώστε να διαπιστωθεί στην διάρκεια της εβδομάδας η αγωνιστική ετοιμότητα των παιχτών. Δεδομένο πάντως θεωρείται ότι η αναβολή της αγωνιστικής θα επιδράσει θετικά στην ομάδα, ώστε να προετοιμαστούν και ψυχολογικά μετά τις δυο συνεχόμενες ήττες αλλά και αγωνιστικά με την επιστροφή κάποιων παιχτών που αντιμετωπίζουν προβλήματα τραυματισμών, για να μπει η ομάδα έτοιμη για τις κρίσιμες τελευταίες πέντε αγωνιστικές, που θα αναζητήσει τους βαθμούς που θα της εξασφαλίσουν την παραμονή της στην κατηγορία.\nΠέθανε σε ηλικία 100 ετών η Μαρία Καλλέργη ή Μπραγκάρενα\n“Έφυγε” από τη ζωή η Μαρία Καλλέργη ή Μπραγκάρενα σε ηλικία 100 ετών. Η εξόδιος ακολουθία θα ψαλεί την Κυριακή στη 1 μ.μ. από τον Ιερό Ναό του Αγίου Ιωάννη στα Ανώγεια. Στα παιδιά της Γιώργο, Νίκο, Ελευθερία, Αφροδίτη και Λετίσια η ΑΝΩΓΗ εκφράζει τα θερμά της συλλυπητήρια.\n”Ο Κόσμος Του Ονείρου”\nΕνα πολύ όμορφο ανέκδοτο ποίημα του μας έστειλε ο Λουκάς Σμπώκος του Ατζαρομάνωλα, ειδικά για τους αναγνώστες της ΑΝΩΓΗ. Εμείς ευχόμαστε τα λόγια του ποιήματος να γίνουν πραγματικότητα για ενα καλύτερο κόσμο και ενα καλύτερο αύριο για τα παιδιά μας.\nΟψάργας που επρόβαιρνε τ’ ολόχρυσο φεγγάρι\nκι ερχότανε κανακιστά ο ύπνος να με πάρει\nπαρέα με το όνειρο σε άλλους τόπους πήγα\nπου ξυπνητός μου φαίνεται ποτέ μου πως δεν είδα.\nΕβρέθηκα σε ενα μπαξέ πουχε’νε μέσα βιόλες\nχιλιώ λογιώ και εξάνοιγα πως να τσι κόψω όλες.\nΕίσανιε μέσα και δεντρά πιτήδεια φυτεμένα\nμε τέχνη και με μαστοριά,ομορφοσκαλισμένα.\nΚαι γύρω γύρω ήτανε τράφοι ψηλοί χτισμένοι\nνα μη μπορεί ο καθά εις μέσα να μπαινοβγαίνει.\nΚι είχε μια πόρτα αργυρή κι ασημοστολισμένη\nμε μια μεγάλη ζωγραφιά στη μέση καμωμένη.\nΚι έδειχνε το Χάροντα στο μπέτη χτυπημένο\nμε ενα σπαθί απο ‘να νιό ,ψηλό κι αντρειωμένο.\nΜέσα εκατοικούσανε ανθρώποι μονιασμένοι\nχωρίς κακίες και μάνητες,μόνο αδερφωμένοι.\nΚι εσύντρεμε ο γεις τ’αλλού σ’ ότι κι αν αρχινούσαν\nκαι όταν τελειώνανε ξέγνοιαστοι εγλεντούσαν.\nΩ το παντέρμο όνειρο και να ‘χε ξεδειλιάνει\nέτσα να ζει ο άνθρωπος ίσαμε να ποθάνει.


ΦΩΣ ΦΑΝΑΡΙΟΥ: ΡΩΣΙΚΗ ΑΝΤΙΠΡΟΣΩΠΕΙΑ ΣΤΑ ΟΝΟΜΑΣΤΗΡΙΑ ΤΟΥ ΠΑΤΡΙΑΡΧΟΥ\nΠαρουσία Ιεραρχών από όλο τον κόσμο, αντιπροσωπείας της Ρωσικής Εκκλησίας, εκπροσώπων της Ελληνικής Πολιτείας, Αρχόντων της Μητέρας Εκκλησίας, εκπροσώπων των Κοινοτήτων της Ομογενείας, και πλήθους πιστών από την Πόλη, την Ελλάδα και επαρχίες του Θρόνου εορτάστηκαν χθες στον Πατριαρχικό Ναό στο Φανάρι τα ονομαστήρια του Οικουμενικού Πατριάρχου Βαρθολομαίου.\nΤην Ελληνική Πολιτεία εκπροσώπησαν ο Πρέσβης στην Άγκυρα Φώτιος Ξύδας και ο Γενικός Πρόξενος στην Κωνσταντινούπολη Βασίλειος Μπορνόβας.\nΟ Αρχιεπίσκοπος Εγκορίεσκ Μάρκος, επικεφαλής της Ρωσικής Αντιπροσωπείας, ανέγνωσε θερμό ευχετήριο μήνυμα του Πατριάρχη Μόσχας Κυρίλλου. Στην αντιπροσωπεία μετείχε και η ηγουμένη της Ιεράς Μονής όπου φυλάσσεται το ιερό λείψανο της Αγίας Ματρώνας της Μόσχας.\nΤμήμα του ιερού λειψάνου καθώς και ένα δεσποτικό μπαστούνι ήταν τα δώρα προς τον Προκαθήμενο της Ορθοδοξίας εκ μέρους του Πατριάρχη Κυρίλλου και της Ρωσικής Αντιπροσωπείας.\nΕτικέτες Εκκλησία της Ρωσίας, Εν Φαναρίω, Του Πατριάρχη


«Κοιμάται» στο σώμα «μακρύς» κοροναϊός – η ανακάλυψη Ρώσων επιστημόνων - Αθηναϊκά Νέα\nΟ λεγόμενος “μακρύς” κοροναϊός ανακαλύφθηκε από Ρώσους ερευνητές. Μπορεί να «κοιμηθεί» στο ανθρώπινο σώμα για πολλούς μήνες.\nΕμπειρογνώμονες από το Ινστιτούτο Επιστήμης και Τεχνολογίας του Skolkovo ανακοίνωσαν την ύπαρξη ενός σκληρού κοροναϊού που μπορεί να μείνει στο σώμα για μεγάλο χρονικό διάστημα. Μακροχρόνιες παρατηρήσεις αντισωμάτων βοήθησαν στην ανίχνευση του φαινομένου. Ο καθηγητής-βιοτεχνολόγος Ντμίτρι Κουλίς, ειδικός στον τομέα της ανάπτυξης εμβολίων, μίλησε για το άνοιγμα του Radio Ρωσίας στον αέρα:\nΑυτό είναι ένα πολύ τρομακτικό, επώδυνο θέμα και φοβάμαι να το μιλήσω. Αλλά ναι, αυτό είναι το ίδιο μακρύ covid. Αυτό σημαίνει ότι αυτός ο τρομερός ιός κρέμεται μέσα σας κάπου, εξαπλώνεται.\nΟι ειδικοί αποκαλούν «μακρά κοροναϊούς» αύξηση του αριθμού αντισωμάτων με βραχυπρόθεσμη προστασία, χωρίς να αλλάζουν τον δείκτη μακροχρόνιας προστασίας. Ο καθηγητής ισχυρίζεται ότι ορισμένοι ασθενείς παραπονέθηκαν για την ανάπτυξη αντισωμάτων 8-9 μήνες μετά τη θεραπεία της ασθένειάς τους.\nΟ Vladislav Zhemchugov, MD, εξήγησε ότι αυτό συμβαίνει όταν το ανοσοποιητικό σύστημα δεν σκοτώνει εντελώς τον ιό. Δεν είναι θανατηφόρο, αλλά παραμένει στο σώμα για κάποιο χρονικό διάστημα έως ότου ενεργοποιηθεί και αρχίσει να πολλαπλασιάζεται.\nΟ Ντμίτρι Κούλις προειδοποιεί ότι η ανάπτυξη των αντισωμάτων IgM μετά από μια ασθένεια μπορεί να υποδηλώνει την ανάπτυξη «μακρού COVID», αναφέρει η RIA Novosti. Το επίπεδο των αντισωμάτων IgM αυξάνεται κατά τη διάρκεια της ασθένειας και πέφτει μετά από αυτό, ενώ το επίπεδο των αντισωμάτων IgG – μακροχρόνια προστασία – αντίθετα, αυξάνεται. Εάν υπάρχει αύξηση στα αντισώματα IgM, τότε:\nΑυτό σημαίνει ότι αυτός ο τρομερός ιός κρέμεται μέσα σας κάπου, εξαπλώνεται. Και σε αυτό το σημείο θα προτιμούσα να μην πω τίποτα, <...> πρέπει να τρέξετε στον γιατρό σας και να καταλάβετε τι να κάνετε.